open-index/open-wikipedia-markdown huggingface dataset:
ကျော်ဒင်

**ဦးကျော်ဒင်** (၁၉၀၀-?) သည် မြန်မာလူမျိုး အပျော်တန်းဘောလုံးနည်းပြ ဖြစ်သည်။  

## ငယ်ဘဝနှင့် ပညာရေး 
၁၉၀၀ ပြည့် ဇွန်လတွင် မွေးသည်။ ၁၉၂၀ ဝန်းကျင်တွင် ဂျပန်သို့ ပညာတော်သင်သွားရာ ၁၉၂၄ ခုတွင် မြန်မာသို့ ပြန်လာခဲ့သည်။

## နည်းပြအလုပ် 
ဂျပန်သို့ ပညာတော်သင်ရောက်စဉ် တိုကျိုတန်းမြင့်ကျောင်း၏ တွဲဘက်ကျောင်းဖြစ်သော တိုကျိုအငယ်တန်း တန်းမြင့်ကျောင်းတွင် တုတ်ထောက်ခုန်ကစားသမားဟောင်း ကျော်ဒင်က ဘောလုံးနည်းပြ လုပ်သည်။ ရှီဂျီယိုရှီ ဆူဇူကီ (鈴木 重義) ၏ ပန်ကြားချက်အရ ဝါဆီဒါအထက်တန်းကျောင်းသို့ ပြောင်း၍ နည်းပြလုပ်သည်။ ဆူဇူကီက လက်ထောက်နည်းပြအဖြစ် တာဝန်ယူသည်။ သို့သော် ကျောင်းတက်သည်က ရှိနေသဖြင့် ကြပ်ကြပ်မတ်မတ် နည်းပြနိုင်သည်တော့ မဟုတ်။ ၁၉၂၃ ခုတွင် တိုကျိုနည်းပညာတန်းမြင့်ကျောင်းမှာ နာမည်ကျော် ကန်တိုငလျင်ဒဏ် ခံရပြီး စာမသင်နိုင်တော့။ ထိုကာလရောက်မှသာ နိုင်ငံအနှံ့ ဘောလုံးနည်းစနစ် ဖြန့်ဝေခြင်း လုပ်သည်။ ဝါဆီဒါကျောင်းသည် နိုင်ငံလုံးဆိုင်ရာ အထက်တန်းကျောင်းများ ဖိတ်ခေါ်ပြိုင်ပွဲ (All-Japan High School Football Tournament) တွင် ၁၉၂၃-၂၄ နှစ်နှစ်ဆက် ဖလားရခဲ့သည်။

၁၉၂၃ ခု ဩဂုတ်လတွင် *အဖွဲ့လိုက်ဘောလုံး ဘယ်လိုကစားတယ်* စာအုပ်ကို တပည့်အချို့ဖြင့်ပေါင်းကာ အင်္ဂလိပ်-ဂျပန် နှစ်ဘာသာနှင့် ထုတ်ဝေသည်။ ဂျပန်နိုင်ငံ၌ ဘောလုံးနည်းစနစ်အကြောင်းကို သဘောတရား၊ နည်းစနစ်နှင့် ရှင်းပြသည့် ပထမဆုံးစာအုပ် ဖြစ်သည်။ သရုပ်ဖော်ပုံများကိုလည်း ထည့်သွင်းထားသည်။

## ရေးသားခဲ့ စာအုပ် 
* *အဖွဲ့လိုက်ဘောလုံး ဘယ်လိုကစားတယ်* (How to Play Association Football)

## ဘွဲ့ထူးဂုဏ်ထူးများ 
၂၀၀၇ ခုတွင် ဂျပန်ဘောလုံးဆိုင်ရာ ဂုဏ်ပြုခန်းမတွင် ဖော်ပြခံရသည်။

## ကိုးကား
တဒ်ဘန်ဒီ

**သီအိုဒေါရောဘတ်ဘန်ဒီ** (အမည်ရင်း **သီအိုဒေါရောဘတ်ကောင်းဝဲလ်**၊ ၁၉၄၆ နိုဝင်ဘာ ၂၄ - ၁၉၈၉ ဇန်နဝါရီ ၂၄) သည် ၁၉၇၀ ခုနှစ်များအတွင်း (သည့်ထက်လည်း စောဖွယ်ရာရှိ) က မိန်းမရွယ်နှင့် မိန်းခလေးငယ်များအား ပြန်ပေးဆွဲ၊ မုဒိမ်းကျင့်၊ လူသတ်ခဲ့သော အမေရိကန် ကွင်းဆက်လူသတ်သမား၊ လူသေနှင့် မေထုန်မှီဝဲသူ တစ်ဦး ဖြစ်သည်။ ဆယ်စု နှစ်များစွာ ငြင်းဆိုခဲ့ပြီးနောက် ၁၉၈၉ ကွပ်မျက်ခံရခါနီးသည့်အခါမှ ၁၉၇၄ နှင့် ၁၉၇၈ အကြား ပြည်နယ် ၇ ခု၌ ကျူးလွန် ခဲ့သော လူသတ်မှု ၃၀ အတွက် ဝန်ခံခဲ့သည်။ သားကောင်အရေအတွက်မှန်ကို မသိရှိရဘဲ ပိုများနိုင်ဖွယ်ရှိသည်။

သူ၏ သားကောင်မိန်းမပျိုများစွာက သူ့အား ချောမောပြီး လူချစ်လူခင်များသည်ဟု သဘောထားကြသည့်အတွက် ဤအချက်အား အခွင့်ကောင်းယူပြီး ယုံကြည်မှု ရယူခဲ့ခြင်း ဖြစ်သည်။ သူ၏ သားကောင်များကို လူသူကင်းရှင်းရာအရပ်၌ နိုင့်ထက်စီးနင်း ရိုက်နှက်မှုမပြုမီ ထိခိုက်အနာတရ သို့မဟုတ် မသန်စွမ်းသော်လည်းကောင်း တာဝန်ရှိပုဂ္ဂိုလ်တစ်ဦး ဖြစ်လေဟန်နှင့် လူမြင်ကွင်း၌ ချဉ်းကပ်လေ့ရှိသည်။ ဒုတိယတန်းစား မှုခင်းကျူးလွန်ရာနေရာသို့ ထပ်မံသွားရောက်ပြီး ပုပ်သိုးစပြုနေသည့် အလောင်းကောင်များအား ပြင်ဆင်ပေးကာ လိင်ဆက်ဆံတတ်သည်။ ပုပ်သိုးရိရွဲသွား၍ဖြစ်စေ တိရစ္ဆာန်အရိုင်းများ၏ ဖျက်ဆီးမှုကြောင့်ဖြစ်စေ ယင်းသို့ဆောင်ရွက်ခြင်းမပြုနိုင်တော့သည်အထိ ပြုမူတတ်သည်။ သားကောင် အနည်းဆုံး ၁၂ ဦးအား ခေါင်းဖြတ်ပြီး ခေါင်းပြတ်များကို အမှတ်တရအဖြစ် သူ၏ တိုက်ခန်းတွင် သိမ်းဆည်းထားသည်။ ရံဖန်ရံခါ၌ ညအချိန် အိမ်များတွင်း ဖောက်ထွင်းဝင်ရောက်ပြီး သားကောင်များအား အိပ်ပျော်နေစဉ် သတ်ဖြတ်တတ်သည်။  

အနာတရဖြစ်စေသော ပြန်ပေးဆွဲမှုနှင့် ရာဇဝတ်မြောက်သော တိုက်ခိုက်မှုအတွက် ယူတာ၌ အကျဉ်းကျခံရစဉ်အခါ ၁၉၇၅ တွင် ဘန်ဒီ ပထမဆုံးအကြိမ်အဖြစ် ထောင်ကျသည်။ ပြည်နယ်အများအပြား၌ တစထက်တစ ရှည်လျားများပြား လာသည့် မဖော်ထုတ်နိုင်သော လူသတ်မှုများနှင့်ပတ်သက်ပြီး သူ့အပေါ် သံသယရှိလာသည်။ ကော်လိုရာဒို၌ လူသတ်မှုစွဲချက်နှင့် ရင်ဆိုင်နေရစဉ် ၂ ကြိမ်တိုင်တိုင် ရုပ်ရှင်ဆန်ဆန်လွတ်မြောက်မှုကို အကွက်ချစီစဉ်နိုင်ခဲ့ပြီး ၁၉၇၈ ၌ နောက်ဆုံးပြန်လည် အဖမ်းမရခံမီ လူသတ်မှု ၃ ခုအပါအဝင် နောက်ထပ် တိုက်ခိုက်မှုများကို ဖလော်ရီဒါ၌ ထပ်မံကျူးလွန်ပြန်သေးသည်။ ဖလော်ရီဒါပြည်နယ်တွင်း လူသတ်မှုများအတွက် သီးခြား ရုံးတင်စစ်ဆေးမှု ၂ ခုမှ သေဒဏ် ၃ ကြိမ်ချမှတ်လိုက်သည်။ ဘန်ဒီအား ၁၉၈၉ ဇန်နဝါရီ ၂၄ တွင် ဖလော်ရီဒါ ပြည်နယ်အကျဉ်းထောင်၌ လျှပ်စစ်ကုလားထိုင်ဖြင့် သေဒဏ် စီရင်ခဲ့သည်။

ဘန်ဒီနှင့် ယခင်က လက်တွဲလုပ်ကိုင်ဖူးသူ အတ္ထုပတ္တိစာရေးဆရာ အန်းရူးလ် က ဘန်ဒီအား "အခြားလူသားတစ်ဦး၏ နာကျင်မှု ၊ သေသည်အထိ နှင့် သေပြီးအခြားမဲ့၌ သားကောင်များအပေါ် လွှမ်းမိုးနိုင်မှုမှ ပျော်ရွှင်မှုရယူသည့် ကြမ်းတမ်း ရက်စက်သည့် ဆိုစီယိုပါ့သ် တစ်ဦး" ဟု သရုပ်ဖော်သည်။ ဘန်ဒီကိုယ်တိုင်က "တွေ့ဖူးသမျှလူအားလုံးထဲကမှ သွေးအအေး ဆုံး ခွေးမသား" ဟု ကိုယ့်ကိုကိုယ် ရည်ညွှန်းဖူးသည်။ နောက်ဆုံး ခုခံချေပရှေ့နေအဖွဲ့ အဖွဲ့ဝင် ရှေ့နေ ပေါ်လီနယ်လ်ဆန် က "နှလုံးသားမရှိတဲ့ မကောင်းဆိုးဝါး" ဖြစ်သည်ဟု ရေးသားခဲ့သည်။

## ကိုးကား
ဝီလျံဟေးရန်စ်

**ဝီလျံဂျော့ဂျ်ဟေးရန်စ်** (; ၁၉၂၈ နိုဝင်ဘာ ၁၅ – ၂၀၁၂ မတ် ၅) သည် ၁၉၄၆ ၌ လူသတ်မှု ၃ မှုအား ဝန်ခံခဲ့သည့် အမေရိကန် ရာဇဝတ်သား ကွင်းဆက်လူသတ်သမား ဖြစ်သည်။ မှုခင်းဖြစ်ရာနေရာများ၌ နှုတ်ခမ်းနီဖြင့် သတင်းစကားများ ရေးခြစ်ခဲ့သောကြောင့် Heirens ကို **နှုတ်ခမ်းနီလူသတ်သမား** ဟုလည်း ခေါ်သည်။ အကျဉ်းထောင်တွင်း ၆၅ နှစ် နေထိုင်ခဲ့ရသောကြောင့် သေဆုံးချိန်တွင် ရှီကာဂို၏ သက်တမ်းအရှည်ဆုံးထောင်သား ဂုဏ်ပုဒ်ရရှိခဲ့သည်။.

အီလီနွိုင်းပြည်နယ် ဒစ်ဆန်အရပ်ရှိ ဒစ်ဆန် စာရိတ္တပြုပြင်ရေးစင်တာ၌ သူ၏ ကျန်ရှိသေးသော ထောင်ဒဏ်ကို ကျခံခဲ့ သည်။ သေချိန်အထိ အကျဉ်းကျခံခဲ့သော်လည်း သူ၏ ဝန်ခံထွက်ဆိုချက်ကို ပြန်ရုပ်သိမ်းပြီး ခြိမ်းခြောက်အကျပ်ကိုင် စစ်မေးမှုနှင့် ရဲတပ်ဖွဲ့၏ ရက်စက်မှု၏ သားကောင်ဖြစ်ခဲ့ရသည် ဟု ဆိုသည်။ 

Heirens အကြောင်း ဝတ္ထု *The Bloody Spur*  ကို ချားလ်စ်အိုင်းရှတိုင်းက ရေးသားပြီး ၁၉၅၃ ထုတ်ဝေခဲ့သည်။ ဖရစ်ဇ်လန်း ၏ ၁၉၅၆ ရုပ်ရှင် *While the City Sleeps*  အဖြစ် အသက်သွင်းခဲ့သည်။ 

၂၀၁၂ မတ် ၅ ရက် UIC ကျန်းမာရေးစင်တာ၌ အသက် ၈၃ တွင် ဆီးချိုရောဂါ၏ နောက်ဆက်တွဲဝေဒနာများဖြင့် သေဆုံးခဲ့သည်။

## ကိုးကား
Lana del rey

**Elizabeth Woolridge Grant**  (ဇွန်လ ၂၁၊ ၁၉၈၅ မွေးဖွား)  သည် **Lana Del Rey** အဖြစ်လူသိများသော အမေရိကန် အဆိုတော်၊ သီချင်းရေးသူ၊ ကဗျာဆရာနှင့် ဂီတဗီဒီယိုဒါရိုက်တာတစ်ဦး ဖြစ်သည်။

## ကိုးကား
အမန်ဒါနော့ဇ်

**အမန်ဒါ မာရီ နော့ဇ်** (; ၁၉၈၇ ဇူလိုင် ၉ တွင် မွေးဖွား) သည် အခန်းဖော် ပညာတော်သင်ကျောင်းသူ မဲရဒစ်သ်ကာချာအား ၂၀၀၇ ၌ လူသတ်မှုဖြင့် စီရင်ချက်ချခံရပြီး အီတလီနိုင်ငံအကျဉ်းထောင်၌ ၄ နှစ်ခန့် အကျဉ်းကျခံခဲ့ရသော အမေရိကန်အမျိုးသမီး ဖြစ်သည်။ ၂၀၁၅ ၌ နော့ဇ်အား အီတလီနိုင်ငံ Court of Cassation (အထက်တရားရုံးချုပ်) က တရားသေ လွှတ်လိုက်သည်။ 

လူသတ်မှုဖြစ်ချိန်က အသက် ၂၀ သာ ရှိသေးသော နော့ဇ်မှာ ရည်းစားဖြစ်သူ ရာဖိုင်အဲလ်ဆိုလက်စီတိုနှင့် တစ်ညတာ အတူကုန်ဆုံးခဲ့ပြီး သူမနှင့် ကာချာတို့အတူနေထိုင်ရာ တိုက်ခန်းသို့ပြန်လာချိန်၌ ကာချာ၏ အိပ်ခန်းမှာ သော့ပိတ်ထားပြီး ရေချိုးခန်းအတွင်း၌ သွေးများတွေ့ရသဖြင့် ရဲတပ်ဖွဲ့အား အကြောင်းကြားခေါ်ယူခဲ့သည်။ အငြင်းပွားဖွယ်ရာ လုပ်နည်း လုပ်ဟန်များဖြင့် စစ်ဆေးမေးမြန်းမှုအတွင်း နော့ဇ်က သူမကိုယ်တိုင် နှင့် သူမ၏ အလုပ်ရှင် ပက်ထရစ်လမန်ဘာတို့အား အမှုပတ်စေခဲ့သည်။ နော့ဇ်နှင့်ဆိုလက်စီတိုမှာ လမန်ဘာနှင့် ဇာတ်တိုက်ပြီး ကာချာအား သတ်ခဲ့သည်ဟု အစပိုင်းက စွပ်စွဲခံရသော်လည်း လမန်ဘာအား မကြာမီ လွှတ်လိုက်သည်။ ကာချာ၏ ပစ္စည်းများပေါ်မှ ၎င်း၏ သွေးစွန်းနေသော လက်ဗွေရာကို တွေ့ရှိရသဖြင့် ဖောက်ထွင်းသူ Rudy Guede အဖမ်းခံရသည်။ 

တရားရုံးတင်မစစ်ဆေးမီ အီတာလျံမီဒီယာများ၌ (ကမ္ဘာတဝှမ်းမှ အခြားမီဒီယာများက ထပ်ဆင့်လွှင့်) နော့ဇ်အား အဆိုးမြင်စေရန် ပုံဖော်ခဲ့ကြရာ ရုံးတင်စစ်ဆေးမှု၌ နာမည်သေသွားစေရန် လုပ်ကြံသည့် နည်းလမ်းများကို အသုံးပြုသည် ဟု စောဒကတက်ခဲ့သည်အထိ ဖြစ်လာခဲ့သည်။ အခင်းဖြစ်ပွားရာနေရာမှ သက်သေအထောက်အထားများမှာ သူမ ပါဝင် ပတ်သက်နေကြောင်း ကိုက်ညီမှုမရှိဟု အမေရိကန်မှုခင်း ဆေးပညာရှင်များက ယူဆကြရာ နော့ဇ်အား ကနဦးရုံးတင် စစ်ဆေးမှုမှ ပြစ်မှုထင်ရှားကြောင်း စီရင်ချက် နှင့် ထောင်ဒဏ် ၂၆ နှစ်မှာ နိုင်ငံတကာ၌ အငြင်းပွားမှုများဖြစ်စေခဲ့သည်။ ပြစ်မှုကင်းရှင်းကြောင်း လျောက်ထားမှု အောင်မြင်ခဲ့သည့် ဒုတိယအဆင့် ရုံးတင်စစ်ဆေးမှုအပါအဝင် ရှည်လျားသော တရားစွဲဆိုမှုများမှာ ၂၀၁၁ ခုနှစ် နော့ဇ် လွတ်မြောက်ပြီးသည်အထိ ဆက်လက်ဖြစ်ပွားခဲ့သည်။ အပြစ်မှ တရားသေ ကင်းလွတ်စေခဲ့သည်။ အီတလီနိုင်ငံ၏ အမြင့်ဆုံးတရားရုံးက ၂၀၁၅ မတ် ၂၇ ၌ နော့ဇ်နှင့် ဆိုလက်စီတိုအား တရားသေ လွှတ်လိုက်သည်။ သို့သော် လမန်ဘာအား အသရေဖျက် (နာမည်ဖျက်ခြင်း) သည့်အတွက် နော့ဇ်အား စွဲချက်တင်မှုမှာ တရားရုံးအားလုံးတွင် ဆက်လက်တည်မြဲနေဆဲဖြစ်သည်။ စစ်ဆေးမေးမြန်းမှုအတွင်း ရဲမေ၏ ရိုက်နှက်ခံရသည်ဟု နော့ဇ်က ထွက်ဆိုသဖြင့် ၂၀၁၆ ဇန်နဝါရီ ၁၄ ၌ ယင်းစွဲချက်မှ လွတ်စေခဲ့သည်။ 

နော့ဇ်သည် စာရေးသူ၊ တက်ကြွလှုပ်ရှားသူ နှင့် ဂျာနယ်လစ် တစ်ဦးဖြစ်လာသည်။သူမ၏ မှတ်တမ်း *Waiting to Be Heard* က အရောင်းဆုံးစာအုပ် ၁ အုပ်ဖြစ်ခဲ့သည်။ Vice Media က ထုတ်လုပ်သော *The Scarlet Letter Reports* ရှိုးပွဲကို နော့ဇ်က အစီအစဉ်မှူးအဖြစ်ဆောင်ရွက်မည်ဖြစ်ကြောင်း Facebook Watch က ၂၀၁၇ ဒီဇင်ဘာတွင် ကြေညာသည်။ 

## ကိုးကား
ဟွာဆောင်းကွင်းဆက်လူသတ်မှုများ

**ဟွာဆောင်း ကွင်းဆက်လူသတ်မှုများ** () သည် ၁၉၈၆ စက်တင်ဘာ ၁၅ နှင့် ၁၉၉၁ ဧပြီ ၃ ရက်အကြား တောင်ကိုရီးယား ဟွာဆောင်းမြို့တွင် ပေါ်ပေါက်ခဲ့သော မဖြေရှင်းနိုင်သေးသည့် လူသတ်မှုများဖြစ်သည်။ ကျူးလွန်သည့်အခါတိုင်း အမျိုးသမီး သို့မဟုတ် မိန်းကလေးငယ်များအား တုပ်နှောင်သတ်ဖြတ်ထားသည်။ တောင်ကိုရီးယားနိုင်ငံ ခေတ်နှောင်းသမိုင်းတလျောက် အကျော်စော်ဆုံး လူသတ်မှုများ ဖြစ်ပြီး ရာသီခွင်လူသတ်သမား ၏ ကျူးလွန်မှုနှင့် ခိုင်းနှိုင်းခံရသည်။

## သမိုင်းကြောင်း 
ဂျုံးဂီစီရင်စု ဟွာဆောင်းနယ်မြို့လေး၌ ၄ နှစ်နှင့် ၇ လအတွင်း အသက် ၁၄ နှစ်မှ ၇၁ နှစ်အရွယ် အမျိုးသမီးတို့ ပါးစပ်ဆို့ ၊ မတရားကျင့်ပြီး အသတ်ခံရသည်။ အမျိုးသမီးများ၏ အဝတ်အစားဖြင့်ပင် အသက်ရှုကြပ်အောင်ပြုလုပ်ပြီး အသတ်ခံ ရခြင်း ဖြစ်သည်။ ကျူးလွန်သူမှာ အရပ်အမြင့် ၁၆၅ မှ ၁၇၀ စင်တီမီတာ ၊ သွေးအုပ်စု ဘီ ပိုင်ရှင် အသက် ၂၀ တွင်းရှိ အမျိုးသားဟု မှုခင်းဆေးပညာ သက်သေအထောက်အထားများအရ သိရသည်။ 

လုပ်နည်းလုပ်ဟန်ထား သတ်ဖြတ်မှုများအား ပထမဆုံးအကြိမ်အနေဖြင့် အမှန်တကယ်သေချာပိုင်းဖြတ်နိုင်သည်ဖြစ်ရာ ကိုရီးယား၌ နာမည်ကျော်ခဲ့သည်။ ရဲအရာရှိများမှာ လူအလုပ်ရက်ပေါင်း ၂ သန်း ကြာအောင် ဤအမှုအား ဆောင်ရွက်ခဲ့သည်။ သံသယရှိခံရသူအရေအတွက်မှာလည်း တိုးပွားလာရာ အဆုံး၌ ၂၁၂၈၀ ဦးအထိ ရှိလာခဲ့သည်။

၂၀၁၅ ဇူလိုင် အမျိုးသားညီလာခံက ဖယ်ရှားလိုက်ချိန်အထိ ကိုရီးယားနိုင်ငံ၌ လူသတ်မှုအတွက် statute of limitations မှာ ၁၅ နှစ်ဖြစ်သည်။ ၂၀၀၆ ဧပြီ ၂ တွင် သတ်ဖြတ်မှုအတွက် ပြဋ္ဌာန်းချက်မှာ သက်တမ်းကုန်ဆုံးသွားသည်။

## သားကောင်များ  
## မီဒီယာများတွင် ဖော်ပြခြင်း 
ဤလူသတ်မှုများအပေါ် အခြေတည်၍ ရုပ်ရှင်နှင့် ရုပ်မြင်သံကြားဇာတ်လမ်းများစွာ ဖန်တီးခဲ့ကြသည်။

* *Memories of Murder* (၂၀၀၃)
* *Confession of Murder* (၂၀၁၂)
* *Gap-dong* (၂၀၁၄)

* *Signal* (၂၀၁၆)
* *Tunnel* (၂၀၁၇)
* *Criminal Minds* (၂၀၁၇)
* *Partners for Justice* (၂၀၁၈)
* *Signal* (၂၀၁၈)

## ကိုးကား
ဝမ်းချန် (ကွင်းဆက်လူသတ်သမား)

**ဝမ်းချန်** ( (၁၉၇၅ ဇန်နဝါရီ ၁၆ - ၂၀၀၅ နိုဝင်ဘာ ၁၇) သည် တရုတ်နိုင်ငံ၊ လျောင်နင်၊ ခွမ်းသျန့် မန်ချူး ကိုယ်ပိုင်အုပ်ချုပ်ခွင့်ရ ဒေသ၊ ပုသယွမ်မြို့ မှ တရုတ် ကွင်းဆက်လူသတ်သမားဖြစ်ပြီး တရုတ်နိုင်ငံသမိုင်းတလျောက် နာမည်ဆိုးဖြင့် အကျော်ကြားဆုံး လူသတ်သမားနှင့် မုဒိမ်းသမားများအနက် ၁ ဦး ဖြစ်သည်။ 

လျောင်းနင်မြို့ ရွာငယ်လေး တစ်ရွာဖြစ်သည့် ခိုင်းယွမ်တွင် ကြီးပြင်းခဲ့ပြီး သူ၏ ဖခင်မှာ စိတ်ကြမ်းကိုယ်ကြမ်းရှိသူ ၊ အရက်နှင့် လောင်းကစားစွဲနေသူ တစ်ဦးဖြစ်ကာ ဝမ်အား ကျောင်းထားမပေးခဲ့ပေ။ 

၁၉၉၅ ဇန်နဝါရီ ၂၂ တွင် ပထမဆုံးလူသတ်မှုကို ကျူးလွန်ခဲ့ပြီး ၂၀၀၃ ဇူလိုင် ၁၄ တွင် ဖမ်းဆီးခံရသည်။ လူသတ်မှု ၄၅ မှုနှင့် မုဒိမ်းမှု ၁၀ မှုဖြင့် တရားစွဲဆိုစီရင်ခံရသည်။ အချို့မိန်းကလေးများမှာ သေဆုံးပြီးချိန်မှ အဓမ္မပြုကျင့်ခံရသည်။ 

လူသတ်မှုများအတွက် သေဒဏ်ပေးခံရသဖြင့် ၂၀၀၅ နိုဝင်ဘာတွင် ဝမ်အား အဆုံးစီရင်ခဲ့သည်။

## ကိုးကား
တော်ကီး

***တော်ကီးန်*** သည် ၂၀၁၉ ထွက် အမေရိကန် အတ္ထုပ္ပတ္တိ ဒရာမာဇာတ်ကား ဖြစ်ပြီး ဒါရိုက်တာ ဒုမ်း ကာရူကိုစကီ ရိုက်သည်။ ဒေးဗစ် ဂလီဆန်နှင့် စတီဖင် ဘာရက်ဖို့တို့ ဇာတ်ညွှန်းရေးကြသည်။ အင်္ဂလိပ်လူမျိုး ပါမောက္ခ ဂျေ အာ အာ တော်ကီးန် ၏ အစောပိုင်းဘဝကို တူးဆွထားခြင်း ဖြစ်သည်။ ဤဇာတ်ကားတွင် နစ်ကိုလတ် ဟော့၊ လီလီ ကောလင်း၊ ကုမ်း မီနီ၊ ဒါရစ် ဂျက္ကော့ဘီတို့ အဓိကသရုပ်ဆောင်ထားသည်။

ယူကေတွင် ၂၀၁၉ ခု၊ မေလ ၃ ရက်တွင် ရုံတင်ပြီး အမေရိကန်၌ ဝေါ့ဒစ်စနေက ကိုယ်စားလှယ်ယူကာ ၂၀၁၉ ခု၊ မေလ ၁၀ ရက်တွင် ရုံတင်သည်။ 

သန်း ၂၀ အကုန်ခံရိုက်ထားရာ ၇ သန်းကျော် အမြတ်ကျန်သဖြင့် တွက်ချေကိုက်ဇာတ်ကားအဖြစ် သတ်မှတ်ခံရသည်။

## ကိုးကား 
ကဏ္ဍ:အမေရိကန် ရုပ်ရှင်ဇာတ်ကားများ
တိုက်ချင်း အမှတ် ၂၁

***တိုက်ချင်းအမှတ် ၂၁*** () သည် ၂၀၀၈ နိုဝင်ဘာ ၉ ရက်နေ့တွင် ကီရိဘာတီအနီး၌ မီးစွဲလောင်ပြီး အခွံသက်သက်သာတွေ့ရှိရသော ငါးဖမ်းသင်္ဘောဖြစ်သည်။ တန် ၅၀ အလေးချိန်ရှိ စွန့်ပစ်ခံ ထိုင်ဝမ်သင်္ဘောသည် ယခင်ရက်များအတွင်းက မီးစွဲလောင်မှုခံခဲ့ရပြီး သင်္ဘောပေါ်တွင် ပါရှိသော သက်ကယ်လှေနှင့် ဖောင် ၃ စင်း ပျောက်ဆုံးလျက်ရှိသည်။ မေဒေး (အကူအညီတောင်းခံမှု) ခေါ်ဆိုမှု မရှိခဲ့ပေ။ ၂၀၀၈ အောက်တိုဘာ ၂၈ တွင် ယင်းသင်္ဘောထံမှ နောက်ဆုံး ရေဒီယိုထုတ်လွှင့်ချက် ရရှိခဲ့သည်။ ယူအက်စ်လေတပ်မှ C-130 Hercules နှင့် နျူးဇီလန်လေတပ်မှ P-3 Orion တို့ဖြင့် ဖီဂျီကျွန်းမြောက်ဘက် ပစိဖိတ်သမုဒ္ဒရာအတွင်း ၂၁၀၀၀ စတုရန်းမိုင် (၅၄၀၀၀ စတုရန်းကီလိုမီတာ)အတွင်း ရှာဖွေခဲ့သော်လည်း ထိုင်ဝမ်သားကပ္ပတိန် (顏金港 ယန် ကျင်းကန်) နှင့် သင်္ဘောသားများ (တရုတ် ၁၈ ဦး ၊ အင်ဒိုနီးရှား ၆ ဦးနှင့် ဖီလစ်ပိုင် ၄ ဦး) ၏ အစအနကိုမျှမတွေ့ရှိရပေ။

## ကိုးကား
ဟန်ရွှင့် ဦးပိုင် လီမိတက်

**ဟန်ရွှင့် ဦးပိုင် လီမိတက်** () သည် တရုတ်နိုင်ငံမှ နိုင်ငံတကာ ရင်းနှီးမြုပ်နှံမှု လုပ်ငန်းကြီးဖြစ်ပြီး ၁၉၉၈ ခုတွင် စထောင်သည်။ အဓိက ရင်းနှီးမြုပ်နှံသော လုပ်ငန်းခေါင်းစဉ်များတွင် အင်တာနက်နှင့်ဆိုင်သော ဝန်ဆောင်မှုများ၊ ထုတ်ကုန်များ၊ အင်တာနက်ပေါ်ရှိ ဖျော်ဖြေရေး လုပ်ငန်းများ၊ ဉာဏ်ရည်တုနှင့် နည်းပညာလုပ်ငန်းများ ပါဝင်သည်။ ရုံးချုပ်ဖြစ်သည့် ဟန်ရွှင့် ပင်လယ်ဝ မိုးမျှော်တိုက်ကို ရှန်ကျန်းပြည်နယ်၊ နမ့်ရှန်တွင် တည်ထားသည်။

ကမ္ဘာ့အကြီးဆုံး ဂိမ်းလုပ်ငန်းကုမ္ပဏီဖြစ်ပြီး ကမ္ဘာ့ တန်ဖိုးအရှိဆုံး နည်းပညာကုမ္ပဏီ၊ ကမ္ဘာ့အကြီးဆုံး ဆိုရှယ်မီဒီယာကုမ္ပဏီ၊ ကမ္ဘာ့အကြီးဆုံး အရင်းဝင် (venture capital) လုပ်ငန်းနှင့် ရင်းနှီးမြုပ်နှံမှု ကော်ပိုရေးရှင်းအဖြစ် သတ်မှတ်ခံရသည်။

စကားပြောအက်ပ် ဟန်ရွှင့် ကျူကျူ (Tencent QQ) နှင့် အကြီးဆုံး ဝဘ်မုခ်ဝ (web portal) ဖြစ်သည့် ကျူကျူ (QQ.com) ကို တရုတ်နိုင်ငံတွင် လုပ်သည်။ တရုတ်နိုင်ငံ၏ အဓိက ဂီတဝန်ဆောင်မှုဖြစ်သော ဟန်ရွှင့် ဂီတဖျော်ဖြေရေးကို လစဉ်ကြေးပေး အသုံးပြုသူ သန်း ၁၂၀ ရှိပြီး သန်း ၇၀၀ ကျော်မှာ အမြဲသုံးသူ ဖြစ်သည်။ 

၂၀၁၈ ခုတွင် ကုမ္ပဏီ၏ ဈေးကွက်တန်ဖိုးမှာ ဒေါ်လာ ဘီလီယံ ၅၀၀ ရှိရာ အာရှ၏ တန်ဖိုးကြီး နည်းပညာလုပ်ငန်းအားလုံးကို ဖြတ်ကျော်ကာ ထိပ်ဆုံးရောက်သွားသည်။ မီဒီယာများက ဟန်ရွှင့်ကို အသစ်အဆန်း အထွင်နိုင်ဆုံး ကုမ္ပဏီများအနက် တခုအဖြစ် သတ်မှတ်ကြသည်။ ဟန်ရွှင့် ဟူသော အမည်သည် ကမ္ဘာ့အဆင့်တွင် နံပါတ် ၅ နေရာ၌ ရှိသည်။

## ဖျော်ဖြေရေး လုပ်ငန်း 
### ဗီဒီယိုဂိမ်း 
၂၀၁၁ ခုတွင် လူအများ ဝင်ဆော့နိုင်သည့် ဂိမ်းများကို စတင်ပေးရာ Call of Duty Online နှင့် League of Legends တို့ဖြင့် မျက်နှာ စဖွင့်သည်။ အခြား နာမည်ကြီးဂိမ်းများဖြစ်သော Fortnite နှင့် PlaygerUnknown's Battlegrounds (PUBG) တို့ကို တစိတ်တပိုင်း ပိုင်သည်။ Ring of Elysium ကို အပိုင်ဝယ်လိုက်ပြီ ဖြစ်သည်။
ဖက်ထုပ်

**ဖက်ထုပ်** () သည် တရုတ်ပေါက်စီ တမျိုးဖြစ်ပြီး တရုတ်နှင့် အရှေ့အာရှနိုင်ငံများတွင် စားလေ့ရှိသည်။ တရုတ် နှစ်သစ်ကူးပွဲတွင် အဓိကစားစရာများအနက် တခုဖြစ်ပြီး မြောက်ပိုင်းပြည်နယ်များတွင်မူ နေ့စဉ်စားနေသော အစားအစာ ဖြစ်သည်။ အခြား တရုတ်ဟင်းလျာများထက် အနောက်တိုင်းသို့ ထိုးဖောက်နိုင်သည့် တရုတ်စားစရာလည်း ဖြစ်၏။

အသားလွှာတို့ကိုလည်းကောင်း၊ ဟင်းသီးဟင်းရွက် နှောသော အသားမျှင်တို့ကိုလည်းကောင်း ဂျုံလုံးနှင့် ခပ်ပြားပြားပိတ်ကာ ပေါင်း၍လည်းကောင်း၊ ပြုတ်၍လည်းကောင်း၊ ကြော်၍လည်းကောင်း စီမံကာ ပဲဆီ၊ နှမ်းဆီတို့တွင် နှစ်၍ တည်လေ့ရှိသည်။ အသားပြုတ်ရည်တွင်လည်း ထည့်စားတတ်သည်။
အော်ကွေ့ကြည်

**အော်ကွေ့ကြည်** ဆိုသည်မှာ ဟင်းသီးတို့ကို အမှုန့်ကြိတ်ကာ ရေနွေးနှင့် ပေါင်း၍ အချဉ်ရည်တမျိုးမျိုးဖြင့် တို့စားရသော စားစရာဖြစ်သည်။ မုန်လာဥဖြူကို အဓိက သုံးကြပြီး အရောင်နှင့် အရသာအပြောင်းအလဲအလို့ငှါ ပိန်းဥ၊ ရွှေဖရုံသီးတို့ကိုလည်း သုံးတတ်သည်။ အသားထည့်ကာ လုပ်သည့် အော်ကွေ့ကြည်ကိုလည်း တွေ့ရသည်။
တင်ကျည်းအစု

**တင်ကျည်းအစု** ဆိုသည်မှာ တင်ကျည်းလက်နက် ကိုင်ဆောင်အသုံးပြုရသော စစ်သည်တော်များဖြင့်ဖွဲ့စည်းထားသော တပ်အစုအဖွဲ့ဖြစ်သည်။

## ကိုးကား
စောင်

'' by Henri de Toulouse-Lautrec depicts two people under a blanket]] 

**စောင်**သည် နူးညံ့ပြီး ကြီးသည့် အဝတ်အပိုင်းအစတစ်ခု ဖြစ်သည်။ အသုံးပြုသူ၏ ခန္ဓာကိုယ်ကို ဖုံးလွှမ်းထားရန် အသုံးပြုကြသည်။ အထူးသဖြင့် အိပ်စက်သည့်အခါမျိုးတွင်လည်းကောင်း၊ အနားယူသည့်အခါမျိုးတွင်လည်းကောင်း အသုံးပြုကြသည်။ ခန္ဓာကိုယ်အား နွေးထွေးစေရန် အသုံးပြုကြခြင်း ဖြစ်သည်။

## အမျိုးအစားများ
စောင်တစ်ခုကို အမျိုးမျိုးသော ပစ္စည်းများဖြင့် ပြုလုပ်လေ့ရှိကြ၏။ သိုးမွေးစသည်တို့ဖြင့် ပြုလုပ်ထားသည့် စောင်သည် ထူထဲသည်။ ချည်ဖြင့် ပြုလုပ်ထားသည့် စောင်များသည် ပေါ့ပါးစွာ အသုံးပြုနိုင်သည်။ ချည်သားစောင်များနှင့်နှင့် နှိုင်းယှဉ်မည်ဆိုပါက သိုးမွေးစောင်များသည် ပိုမို၍ နွေးထွေးပြီး မီးလောင်ခြင်းလည်း နှေးကွေးသည်။

## အသုံးပြုမှု
စောင်များကို ရာစုနှစ်များစွာကပင် စစ်တပ်များ၌ အသုံးပြုခဲ့ကြသည်။ စောင်များကို တစ်ခါတရံ ကလေးများအား သက်သောင့်သက်သာဖြစ်စေမည့် ပစ္စည်းများ ပြုလုပ်ရာတွင်လည်း အသုံးပြုကြသည်။ (ဥပမာ − ပုခက်)

## ကိုးကား
မွေ့ရာ

**မွေ့ရာ**သည် လေးထောင့်သဏ္ဌာန်ရှိပြီး ကြီးမားသည့် အပြားတစ်ခု ဖြစ်သည်။ အိပ်ရာတွင် အသုံးပြုရန် ပြုလုပ်ထားပြီး လူ၏ ခန္ဓာကိုယ်ကို သက်သောင့်သက်သာရှိစေရန် စီစဉ်ထားခြင်း ဖြစ်သည်။ မွေ့ရာတစ်ခုတွင် ဆံပင်များ၊ ချည်သားများ၊ ရာဘာများနှင့် စပရင်ပြုလုပ်သည့်ပစ္စည်းများ စသည်တို့ ပါဝင်သည်။ 

## ကိုးကား
ခြင်ထောင်

**ခြင်ထောင်** သည် အိပ်စက်မည့် ဧရိယာအား လေတိုက်ခြင်းမှ ကာကွယ်သည့် ပစ္စည်းတစ်ခု ဖြစ်သည်။

## ကိုးကား
America's Got Talent!

'''America's Got Talent** (မကြာခဏ **AGT'* အဖြစ်အတိုကောက်) တစ်ဦးရုပ်မြင်သံကြားကနေအမေရိကန်အခွက်တဆယ်ပြပွဲယှဉ်ပြိုင်မှုဖြစ်တယ်, Simon Cowell တို့ကတော့အသုံးပြုနေသူများကဖန်တီးကမ္ဘာလုံးဆိုင်ရာ Got Talent: ဂိမ်း၏အစိတ်အပိုင်းတစ်ခုဖြစ်ပါတယ်။ 2005 ခုနှစ်ဗြိတိသျှထုတ်ဝေများအတွက်အစီအစဉ်များကိုဗြိတိသျှထုတ်လွှင့် ITV အတွင်းအငြင်းပွားမှုအောက်ပါဆိုင်းငံ့ပြီးနောက်အဆိုပါအစီအစဉ်, ဇွန်လ 21, 2006 ရက်တွင် premiering, Fremantle USA နဲ့ Syco Entertainment ကထုတ်လုပ်ဟောင်းများကဖြန့်ဝေလျက်, အား NBC ရုပ်မြင်သံကြားကွန်ယက်ပေါ်မှာထုတ်လွှင့်လျက်ရှိ၏ ထုတ်လုပ်မှုအကြာတွင်တစ်ခုချင်းစီရာသီအဓိကအားကွန်ယက်ရဲ့နွေရာသီအချိန်ဇယားစဉ်အတွင်း run ဖြစ်သည်, နှင့်ပရိုဂရမ်ရဲ့သမိုင်း၏သင်တန်းကျော်အမျိုးမျိုးသောကောင်းကင်ဗိုလ်ခြေအရှင် featured ထားပြီး 2007 ခုနှစ်တွင်ပြန်လည်စတင်မယ်လို့; လက်ရှိအိမ်ရှင်တယ်ရီအမှုထမ်းသည်။

အဆိုပါအစီအစဉ်ကိုသီချင်းဆို, ကခုန်, ဟာသ, မှော်, position နဲ့ဆက်ဆံ, အမျိုးမျိုးနှင့်အခြားအမျိုးအစားများကနေအထိလုပ်ရပ်များနှင့်အတူ, စိတျအပိုငျးမြားနှငျ့အဘယ်သူသည်အခွက်အချို့ကိုပုံစံအပိုင်ယူအမေရိကန်ပြည်ထောင်စုတလွှားနှင့်ပြည်ပကနေ, သင်တန်းသားများကိုအမျိုးမျိုးဆွဲဆောင်။ တရားသူကြီးတစ်ဦး panel ကိုအထင်ကြီးအားဖြင့်တစ်ဦးရာသီ၏တိုက်ရိုက်ထုတ်လွှဖြစ်စဉ်များအတွက်နေရာတစ်နေရာ secure ဖို့ကြိုးစားမှု auditions တဲ့သူတစ်ဦးချင်းစီပါဝင်သူ။ အသက်ရှင်သောဖြစ်စဉ်များထဲသို့စေသောသူတို့ကိုတတိယကတည်းကအနိုင်ရအဓိကအားအချိန်တစ်ကာလအတွင်း paid ကြီးမားတဲ့ငွေသားဆု, အားလက်ခံတွေ့ဆုံရှိရာတိုက်ရိုက်ဗိုလ်လုပွဲ, ရောက်ရှိရန်အလို့ငှာတရားသူကြီး * နှင့်ပြည်သူ့ရဲ့နှစ်ဦးစလုံးမဲအရေအတွက်အဘို့အသီးအသီးကိုအခြားဆန့်ကျင်ယှဉ်ပြိုင်ခြင်း, ရာသီ, ခေါင်းစဉ်ဟာ Las Vegas မှ Strip တွင်တစ်ဦးပြပွဲမှအခွင့်အလမ်း။

ဒိုင်များနှင့်အစီစဉ်တင်ဆက်သူ

သူ့ရဲ့ပထမဦးဆုံးရာသီထဲမှာ, တရားစီရငျ panel ကို Regis Philbin အားဖြင့်တည်ခင်းဧည် program ကိုအတူမူလကဒါဝိဒ်သည် Hasselhoff, ဘရန်ဒီ Norwood နှင့် Piers Morgan ပါဝင်သည်။ ဒုတိယရာသီရဲ့ start မတိုင်မီက Norwood ကြောင့် Philbin ပြပွဲရဲ့အိမ်ရှင်အဖြစ်ဂျယ်ရီ Springer ဖြင့်အစားထိုးနေစဉ်သူမကသူမရဲ့ရှာရုန် Osbourne ဖြင့်အစားထိုးခံရရန်ဦးဆောင်ထဲမှာချီဆောင်ခြင်းကိုခံရသောအားခံခဲ့ရသည်တရားဝင်ကိစ္စမှဆင်းရန်အတင်းအဓမ္မခဲ့သည်။

### ဧည့်သည်တရားသူကြီးများ
## ရာသီအလိုက်ခြုံငုံသုံးသပ်ချက်
## ကိုးကား
ဇွန်း

MHNT]]
]]

**ဇွန်း** သည် ညွတ်ပြီးခွက်နေသည့် အဝိုင်းသဏ္ဌာန်ခွက်တစ်ခု ပါရှိသည့် ပန်းကန်ခွက်ယောက်တစ်ခု ဖြစ်သည်။ ဇွန်းသည် အသုံးပြုမှုအလျောက် အမျိုးအစား အမျိုးမျိုး ရှိကြသည်။ ဇွန်းများကို အစားအစာချက်ပြုတ်ပြင်ဆင်ရာတွင် တိုင်းတာရန်၊ ရောမွှေရန်အတွက် အသုံးပြုကြသည်။ ယခုခေတ်ကာလအချိန်တွင် ဇွန်းများကို ငွေ၊ သစ်သား၊ ပလတ်စတစ် အစရှိသည့် ပစ္စည်းတို့ဖြင့် ပြုလုပ်ကြသည်။

## ရုပ်ပုံများ
## ကိုးကား
ပန်းကန်ပြား

dish from West Bengal, India, with condiments and yogurt.]]

**ပန်းကန်ပြား** သည် အစားအစာ ပြင်ဆင်ရာတွင် အသုံးပြုသည့် ပစ္စည်းတစ်ခု ဖြစ်သည်။ ပန်းကန်ပြားထဲသို့ အစားအစာများကို ထည့်ကာ စားသောက်ရန်၊ အစားအစာများကို ပြင်ဆင်ရန် အသုံးပြုကြသည်။

## ကိုးကား
သွားတိုက်တံ

**သွားတိုက်တံ** သည် ခံတွင်းအတွက် အသုံးပြုသည့်ကိရိယာပစ္စည်းတစ်ခု ဖြစ်သည်။ သွား၊ သွားဖုံး၊ လျှာ စသည်တို့ကို သန့်ရှင်းရာတွင် အသုံးပြုသည်။ ၎င်းတွင် တိုက်ချွတ်နိုင်သည့် ခေါင်းတစ်ခုပါဝင်ကာ ထိုခေါင်းဖြင့် ပါးစပ်ထဲရှိ နေရာများသို့ ပွတ်တိုက်ရသည်။

သွားတိုက်တံများကို အရွယ်အစား၊ ပုံစံ၊ အမွှေး စသည်တို့ကို ပုံစံအမျိုးမျိုးဖြင့် တွေ့နိုင်သည်။ သို့သော်လည်း သွားဆရာဝန်အများစုသည် ကြမ်းတမ်းသည့် အမွှေးပါသည့် သွားတိုက်တံသည် သွားဖုံးများကို ပျက်စီးစေနိုင်သဖြင့် နူးညံ့သည့် သွားတိုက်တံကို သုံးကြရန် တိုက်တွန်းလေ့ရှိသည်။

## ရုပ်ပုံများ
## ကိုးကား
တင်ကျည်း

**တင်ကျည်း** ဆိုသည်မှာ မြန်မာဘုရင်များလက်ထက် တပ်မတော်သုံး လက်နက်တစ်မျိုးဖြစ်သည်။

## တင်ကျည်းနှင့်ဝါးရင်းတုတ်
တင်ကျည်းဆိုသည်မှာ ကျစ်လျစ် မာကျောသော ဝါးအမျိုးအစားများဖြစ်ကြသည့် ဝါးရင်း(အခေါင်းမပါသောဝါး)များကို မီးသင်းပြီး မာကျောအောင်ပြုလုပ်ထားသည့် တုတ်ရှည် လက်နက်တစ်မျိုး ဖြစ်သည်။

ဝါး နှင့် ပြုလုပ်ထားပြီး လက်နှစ်ဖက်နှင့် ကိုင်တွယ်အသုံးပြု၍ရသည့် လက်နက်ဖြစ်သည်။ ဝါးရင်းဖြင့် ပြုလုပ်ထားခြင်းကြောင့် ဝါးရင်းတုတ်ဟု အလွယ်တကူခေါ်ဆိုကြရာမှ နှောင်းလူတို့သည် တင်ကျည်းနှင့် ဝါးရင်းတုတ်  မကွဲပြားတော့ဘဲ မှားယွင်းခေါ်ဝေါ်ကြသည်။

## ပြုလုပ်ခြင်း 
လတ်တလောခုတ်ထားသော အနေတော် လက်တစ်ဆုပ် လုံးပတ်ရှိ ဝါးကို အကိုင်းအခက်ရှင်းပြီး လိုအပ်သော အရှည် အတိုင်းအတာအတိုင်း ခုတ်ဖြတ်ရသည်။ စံသတ်မှတ်ချက်အနေဖြင့် တင်ကျည်းသည် အသုံးပြုတဲ့သူ၏ အရပ်(ခြေဖြားမှ ခေါင်းထိ)အထက် တစ်ထောင့်တစ်ထွာခန့် ပိုရှည်အောင် ပြုလုပ်ကြသည်။
ပြီးနောက် နွားမဒါန်း၏ ကျင်ငယ်ရည်ဖြင့် (၂ )ရက် မှ (၃) ရက်ခန့်အထိ စိမ်ထားရပြီး၊ နေပြင်းပြင်းတွင် (၂) ရက် (၃) ရက်ခန့် လှန်းကာ အစိုဓာတ်ကိုဖယ်ထုတ်ရသည်။ ထို့နောက်ဝါးအကြောမာစေရန် အပြန်ပြန် အလှန်လှန် မီးပြပြီး ဖြောင့်စင်းလာစေရန်  ပေပေါ်တင်၍ တူဖြင့်ထုရသည်။ ၎င်းအဆင့်များ ပြီးသွားပါက မာကျောဖြောင့်စင်းနေသည့် တင်ကျည်းတုတ် ရရှိပြီဖြစ်သည်။

### လက်နက်အဆင့်ရောက်အောင် မွမ်းမံခြင်း
လက်နက်အဖြစ်အသုံးပြုရန် တင်ကျည်းတုတ်၏ ထိပ်နှစ်ဖက်ကိုချွန်ပြီး မာကျောလာ‌ စေရန်ပြုလုပ်ရသည်။ ထို့နောက် ထိပ်ပိုင်း၊ အလယ်ပိုင်း ၊ လက်ကိုင်နေရာနှင့် အောက်ပိုင်းနေရာများကို သေးသွယ်ကျစ်လျစ်သည့် လျှော်ကြိုးများဖြင့် တင်းတင်းကျပ်ကျပ်စည်းနှောင်ရသည်။ ၎င်းအဆင့်များ ပြီးသွားလျင် လှံကဲ့သို့ ထိုးနိုင်ပြီး တုတ်ရှည်ကဲ့သို့လည်း လှည့်ပတ်ကစားနိုင် ရိုက်နိုင်သည့်  တင်ကျည်းလက်နက်ကို ရရှိပါသည်။

## လက်နက်၏စွမ်းရည်
တင်ကျည်းလက်နက်သည် ဓားဖြင့်အလွယ်တကူ ပိုင်းဖြတ်၍ မရ‌နိုင်သည်အထိ မာကျောလှသည့်အပြင် ၎င်း၏ဝါးချွန်ထိပ်များသည် ကျွဲသားရေချပ်များ ကိုပင် ဖောက်နိုင်သည်။ ရိုက်နှက်ခံရရင်လည်း ကိုယ်တွင်းဒဏ်ရာရရှိနိုင်သည်။ ကိုင်တွယ်အသုံးပြုရာတွင် ကျစ်လျစ်ပေါ့ပါးပြီး သယ်ဆောင်ရလွယ်ကူသည်။ ထိုခေတ်က သံထည်လက်နက်များထက် ပြုလုပ်ရ လွယ်ကူလျင်မြန်သည်။ ‌ကုန်း‌ဘောင်ခေတ် အလောင်းမင်းတရားဦး‌အောင်ဇေယျ လက်ထက်တွင် ထိုတင်ကျည်းတပ် များသည် အလွန်အရေးပါခဲ့ပြီး တင်ကျည်းလက်နက် အသုံးပြုမှုများသည်လည်း များစွာ တွင်ကျယ်ခဲ့လေသည်။

## အသုံးပြုခြင်း 
တင်ကျည်းလက်နက် အသုံးပြု  တိုက်ခိုက်ရန်အတွက် ဓား၊ လှံတို့ကဲ့သို့ပင် သိုင်းပညာ သီးသန့်ရှိခဲ့သည်။

## ကိုးကား 
အလောင်းမင်းတရားကြီး အရေး‌တော်ပုံကျမ်း
ယန်း (သင်္ကေတ)

**ယန်း** သို့မဟုတ် **yuan** (¥) သင်္ကေတသည် ဂျပန်ငွေကြေး ယန်းနှင့် တရုတ်ငွေကြေး yuan တို့အတွက် အသုံးပြုသည့် သင်္ကေတတစ်ခု ဖြစ်သည်။ ဤငွေကြေးသင်္ကေတသည် လက်တင်အက္ခရာ Y နှင့်ဆင်တူပြီး ရေပြင်ညီမျည်းကြောင်းနှစ်ခုဖြင့် ဖြတ်သန်းထားသည်။ ဤသင်္ကတကို တန်ဖိုးကိန်းဂဏန်းမတိုင်မီ ထားရှိသုံးစွဲကြသည်။ ဥပမာအားဖြင့် (￥50)။ ခန်ဂျိအက္ခရာ/တရုတ်အက္ခရာ ယန်းကိုမူ ပမာဏ၏ နောက်တွင် ထားရှိကာ အသုံးပြုကြသည်။ ခန်ဂျိအက္ခရာ ယန်းသည်円 ဖြစ်ပြီး တရုတ်အက္ခရာ ယန်းသည်元 ဖြစ်သည်။ ရေးသားရာတွင် ခန်ဂျိအက္ခရာဖြင့် ၅၀円 ဟု ရေးပြီး တရုတ်အက္ခရာဖြင့် ၅၀元 ဟု ရေးသားကြသည်။

## ကိုးကား
ဂျာမန်ဝိန်းစ် ပျံသန်းမှု ၉၅၂၅

**ဂျာမန်ဝိန်းစ် ပျံသန်းမှု ၉၅၂၅** (**Germanwings Flight 9525**) သည် စပိန်နိုင်ငံ၊ ဘာစီလိုနာမြို့ရှိ El Prat လေဆိပ်မှ ဂျာမနီနိုင်ငံ Düsseldorf လေဆိပ်သို့ ပျံသန်းသော ခရီးစဉ်တစ်ခုဖြစ်သည်။ ပျံသန်းမှုကို ဂျာမနီနိုင်ငံ Lufthansa လေကြောင်းလိုင်းမှ မောင်းနှင်ခြင်းဖြစ်ပြီး ၂၀၀၅ ခုနှစ် မတ်လ ၂၄ ရက်တွင် ပြင်သစ်နိုင်ငံ၏ အနောက်မြောက်ဘက် ၁၀၀ ကီလိုမီတာအကွာခန့်၌ ပျက်ကျခဲ့သည်။ ခရီးသည် ၁၄၄ ဘယောက်အပါအဝင် လေယာဉ်ဝန်ထမ်း ၆ ဦးတို့ သေဆုံးခဲ့သည်။ ယင်းသည် ဂျာမန်ဝိန်းစ် ကုမ္ပဏီ၏ ၁၈ နှစ်မြောက်ကာလအတွင်း ပထမဆုံး အကြီးအကျယ် မတော်တဆမှုဖြစ်ခဲ့သည်။ 

စုံစမ်းစစ်ဆေးမှုများ ပြုလုပ်ရာ အကူယာဉ်မောင်း Andreas Lubitz ကြောင့် မတော်တဆမှုဖြစ်ပွားရသည်ဟု တွေ့ရှိခဲ့ပြီး သူသည် မိမိကိုယ်ကို သေကြောင်းကြံစဉ်လိုစိတ်ရှိသည်ဟု ဆရာဝန်မှ မှတ်ချက်ပေးခံခဲ့ရသူဖြစ်သည်။ ယာဉ်အမြင့်ပေသို့ရောက်ရှိခဲ့ပြီးချင်း လေယာဉ်မှူး ယာဉ်မောင်းခန်းတွင်မရှိချိန် Andreas Lubitz က ရုတ်တရက်မြေပြင်သို့ ထိုးဆင်းစေရန် လုပ်ဆောင်ရာမှ တောင်တန်းနှင့်တိုက်မိပြီး ပျက်ကျခဲ့သည်။

ယင်းအဖြစ်အပျက်ကြောင့် အချို့နိုင်ငံများက လေယာဉ်မောင်းနေစဉ်အတွင်း စက်ခန်းတွင် လေယာဉ်မှူး နှစ်ဦး တချိန်လုံးရှိရမယ်ဟု စည်းကမ်းသတ်မှတ်ခဲ့သည်။

## ကိုးကား
ပိုင်ဖြိုးသု

**ပိုင်ဖြိုးသု** သည် မြန်မာလူမျိုး ရုပ်ရှင်သရုပ်ဆောင် ဖြစ်သည်။ ၂၀၁၇ ခုအတွက် ရုပ်ရှင်ထူးချွန်ဆု အကယ်ဒမီပေးပွဲတွင် " သရဲမ၊ဘီလူးမ နှင့် မိန်းမပျို " ရုပ်ရှင်ဖြင့် အကောင်းဆုံး အမျိုးသမီးဇာတ်ပို့ဆု ရသည်။

## အနုပညာခရီး 
၂၀၁၇ ခုတွင် *မီ* ဇာတ်ကားတွင် ခေါင်းဆောင်အဖြစ် ပါဝင်ရသည်။ ထိုဇာတ်ကားမှာ လူကြိုက်များခဲ့သော ကြည်အေး၏ *မီ* ကို ရိုက်ခြင်း ဖြစ်ရာ လူစိတ်ဝင်စား ခံရသည်။

## ပါဝင်သော ဇာတ်ကားများ 
## ရရှိခဲ့သောဆုများနှင့် ဆန်ကာတင်စာရင်းဝင်မှုများ  

## မိသားစုဘဝ 
၂၀၁၉ ခု၊ ဇန်နဝါရီလ ၁ ရက်တွင် ဒါရိုက်တာ ဏကြီးနှင့် လက်ထပ်သည်။

## ကိုးကား 
## ပြင်ပလင့်များ 
*

ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
ဝလုံး (သတင်းထောက်)

**ဝလုံး** (၁၉၈၆-) သည် မြန်မာလူမျိုး သတင်းထောက် ဖြစ်သည်။

## ငယ်ဘဝ 
၁၉၈၆ ခုတွင် ရွှေဘိုမြို့နယ်၊ ကင်ပစ်ရွာနေ လယ်သမားမိဘတို့မှ မွေးသည်။ အမည်ရင်းမှာ သက်ဦးမောင် ဖြစ်သည်။

၂၀၀၄ ခုတွင် မော်လမြိုင်ရှိ ဦးကြီးတော်သူ ဘုန်းတော်ကြီး၏ ကျောင်းတွင် ကပ္ပိယလုပ်သည်။

၂၀၁၀ ခုတွင် ညီအစ်ကိုတစ်ယောက်နှင့်အတူ ရန်ကုန်သို့ တက်လာသည်။ ဓာတ်ပုံရိုက်သည့် အလုပ်ကို လုပ်သည်။ လူမှုရေးလုပ်ငန်းများတွင် ပါဝင်ခဲ့သည်။

## သတင်းထောက်ဘဝ 
ပြည်သူ့ခေတ် အပတ်စဉ်ထုတ် သတင်းစာတွင် သတင်းထောက် လုပ်သည်။ ၂၀၁၄ ခုတွင် မြန်မာတိုင်းမ်သို့ အလုပ်ဝင်သည်။ ရိုက်တာ သတင်းဌာနနှင့် လက်တွဲသည်မှာ ၂၀၁၆ ခုတွင် ဖြစ်သည်။

### အင်းဒင် အရေးအခင်း 
၂၀၁၇ ခုတွင် သတင်းထောက် ကျော်စိုးဦးနှင့်တွဲကာ စစ်ရေးစစ်ရာကြောင့် ရိုဟင်ဂျာ ထောင်ပေါင်းများစွာတို့ မြန်မာမှ ဘင်္ဂလားဒေ့ရှ်သို့ ကူးနေကြောင်း ဖော်ထုတ်သည်။

မီးရှို့ခံရသော အင်းဒင်ရွာ၌ အသတ်ခံရပြီး မြေမြုပ်ထားသော ရိုဟင်ဂျာ ၁၀ ဦး၏ အလောင်းများအကြောင်းကို ရွာခံများနှင့် လုံခြုံရေးယူသော စစ်သားတို့ထံမှ စုံစမ်းသည်။ ၂၀၁၇ ခု၊ ဒီဇင်ဘာလ ၁၂ ရက်တွင် ထိုဖြစ်စဉ်နှင့် ပတ်သက်၍ အဖမ်းခံရသည်။ ရိုက်တာက အင်းဒင်ကိစ္စနှင့် ပတ်သက်၍ အကွက်ဆင်ဖမ်းကြောင်း စွပ်စွဲပြီး ပြန်လွှတ်ရန် တောင်းဆိုသည်။ ၂၀၁၈ ခု၊ ဖေဖော်ဝါရီလ ၈ ရက်တွင် ၎င်းတို့ စုံစမ်းရသမျှ သတင်းအားလုံးကို အများသိရန် ချပြသည်။ 

၂၀၁၈ ခု၊ ဧပြီလ ၂၀ ရက် ရုံးချိန်းတွင် သူ့အထက်အရာရှိများက ထိုသို့ထောင်ဖမ်းရန် စီမံစေကြောင်း စာရွက်စာတမ်းများ ပေးသည့် ရဲအုပ် မိုးရန်နိုင်က ထွက်ဆိုသည်။ သူသည်လည်း သတင်းထောက်နှစ်ယောက်နှင့်အတူ မြန်မာနိုင်ငံ ရဲတပ်ဖွဲ့ စည်းမျဉ်းဥပဒေအတိုင်း ထောင်ဒဏ် ၁ နှစ် ကျသည်။ သတင်းထောက်နှစ်ယောက်ကို ရဲတပ်ဖွဲ့မှ တာဝန်ရှိသူနှင့် တွေ့ကာ လျှို့ဝှက်အချက်အလက်များ တောင်းသောကြောင့် ၁၉၆၂ မြန်မာနိုင်ငံ လျှို့ဝှက်ချက်များ အက်ဥပဒေအရ မသက်ဆိုင်ဘဲ အစိုးရစာရွက်စာတမ်းများ ရယူမှုနှင့် ဖမ်းသည်။ ၂၀၁၈ ခု၊ ဇူလိုင်လ ၉ ရက်တွင် အမိန့်ချရာ ထောင်ဒဏ် ၇ နှစ် ကျခံရသည်။ အယူခံဝင်သော်လည်း ၂၀၁၈ ခု၊ စက်တင်ဘာလ ၃ ရက်တွင် အပြစ်ထင်ရှားကြောင်း ပေါ်လွင်၍ အပယ်ခံရသည်။ 

တိုင်းမ် မဂ္ဂဇင်း၏ ၂၀၁၈ တနှစ်တာ ပြောင်မြောက်လူသားများ အဖြစ် ပါလာသည်။ 

၂၀၁၉ ခု၊ ဧပြီလ ၁၀ ရက်တွင် ၎င်းတို့နှစ်ယောက်အား ယူနက်စကိုက ၂၀၁၉ ခုအတွက် ဂွီလာမို ကာနို သတင်းလွတ်လပ်ခွင့်ဆု (UNESCO/Guillermo Cano Freedom Press Prize) ချီးမြှင့်ကြောင်း ကြေညာသည်။ 

၂၀၁၉ ခု၊ ဧပြီလ ၁၆ ရက်တွင် နိုင်ငံတကာ သတင်းပူလစ်ဇာဆု ရသည်။

၂၀၁၉ ခု၊ မေလ ၇ ရက်တွင် သမ္မတ၏ လွတ်ငြိမ်းချမ်းသာခွင့်နှင့် လွတ်လာသည်။ ဧပြီလက ရထားသော ပူလစ်ဇာဆုကို မေလ ၂၈ ရက်တွင် နယူးယောက်၌ သွားယူရသည်။ 

## မိသားစုဘဝ 
၂၀၁၈ ခု၊ ဩဂုတ်လတွင် ဇနီးဖြစ်သူ ပန်အိမွန်က ပထမဆုံးကလေးကို မွေးသည်။

## ကိုးကား
K2-18

**K2-18** သည် လီယို ကြယ်စုတန်းရှိ ကြယ်ပုနီဖြစ်ပြီး ကမ္ဘာမြေမှ  ကွာဝေးသည်။ ယင်းကြယ်၌ K2-18b ဟုခေါ်သော နေစကြဝဠာပြင်ပဂြိုဟ်တစ်စင်းတည်ရှိပြီး K2-18 ၏ သက်ရှိများရှင်သန်နိုင်သောဇုန်အတွင်း တည်ရှိသည်။  ယင်းသည် လေထုအတွင်း ရေတည်ရှိသည်ဟု ပထမဆုံးအကြိမ် ရှာဖွေတွေ့ရှိသည့် exoplanet တစ်စင်းဖြစ်ကာ ကြယ်၌ K2-18c ဟုခေါ်သော ဒုတိယမြောက်ဂြိုဟ်လည်း တည်ရှိသည်။

## ကိုးကား
မနှင်းဆီနတ်

**မနှင်းဆီနတ်**သည် မြန်မာ့မိရိုးဖလာကိုးကွယ်ယုံကြည်ကြသည့် နတ်တစ်ပါး ဖြစ်သည်။

## သမိုင်း
မနှင်းဆီနတ် ပေါက်ပေါက်ခဲ့သည့် ခုနှစ်သက္ကရာဇ်ကိုမူ မသိရှိရပေ။ ချင်းတွင်းမြစ် အနောက်ဘက်ကမ်းရှိ “ဟလင်းကြီး” အရပ်ကို “ဟံသာနဂရ” ပြည်ဟု သမုတ်ကာ ပြူမင်း၊ ပြုံးမင်း ညီနောင်သည် အုပ်ချုပ်လျှက် ရှိသည်။ ထိုအချိန်တွင် သဟမင်ဂျီရွာတွင် သူကြွယ်တစ်ဦး၌ ရုပ်အဆင်းလက္ခဏာနှင့် ပြည့်စုံသည့် သမီးတစ်ဦး ရှိသည်။ အချို့က ထိုအမျိုးသမီးလေးအား **မယ်ဘဏ္ဍ**ဟု ခေါ်ကြသည်။

မနှင်းဆီခေါ် မယ်ဘဏ္ဍသည် အဖော်များဖြင့် ဝါကောက်ထွက်လေ့ရှိ၏။ ထို့‌နောက်တွင် ဝါခင်းရှင်တစ်ဦး၏ သားဖြစ်သူ ဖိုးအောင်ကျော်နှင့် မေတ္တာမျှလျက် ရှိကြသည်။ ထိုအချိန်တွင် မနှင်းဆီအား ရွာအုပ်ရွာစားကြီး၏ သားဖြစ်သူ မောင်နှံသည် မနှင်းဆီသည် မိမိအား ပြန်လည်မချစ်သည်မှာ ဖိုးအောင်ကျော်ကြောင့် ဖြစ်သည်ဟု အငြိုးထားလေသည်။ ထို့နောက်တွင် ပြူမင်းပြုံးမင်းအား ဖိုးအောင်ကျော်သည် တိုင်းပြည်ကို ပုန်ကန်ရန် ကြံနေကြောင်း ပြောသည့်အခါတွင် ဖိုးအောင်ကျော်ကို စစ်မေးရန် မင်းမိန့်ဖြင့် စေတမန်များ လွှတ်လိုက်လေည်။

ထိုအချိန်တွင် မိုးသည် မထင်မှတ်ပါဘဲ သည်းထန်စွာ ရွာသွန်းလေသည်။ ထိုအခါ ဝါကောက်နေသော မနှင်းဆီတို့သည် ရွာသို့ ရောက်အောင် မပြန်နိုင်တော့ဘဲ ဖိုးအောင်ကျော်၏ တဲသို့ ဝင်ရောက်ကာ တစ်ညလုံး မိုးခိုကြလေသည်။ 

နောက်တစ်နေ့ ရောက်သည့်အခါတွင် မောင်သက်နှံ ခေါင်းဆောင်သည့် မင်းစေတမန်တို့သည် ဖိုးအောင်ကျော်၏ တဲကို ဝိုင်းထားလေသည်။ ထိုအချိန်တွင် မနှင်းဆီနှင့် အဖော်တို့၏ မိဘဆွေမျိုးတို့သည် ငြာသံပေးလျက် တောနင်းကာ သားသမီးတို့ကို ရှာဖွေလျက် ရှိကြသည်။ ထို့အတွက်ကြောင့် အမှန်ပင် သူပုန်ထမည်ဟု ယူဆကြကာ ဖိုးအောင်ကျော်ကို ရိုက်နှက် ဖမ်းဆီးကြသည်။ 

ထိုအခါ ဖိုးအောင်ကျော်သည် ကြောက်လန့်၍ ထွက်‌ပြေးရာတောင်ကမ်းပါးစောင်းမှ လိမ့်ကျပြီး သေဆုံ:ခဲ့လေသည်။ ထိုအခါ မနှင်းဆီသည် မိမိမိုးဝင်ခိုမိသဖြင့် ချစ်သူ သေဆုံးခဲ့သည်ဟု ဝမ်းနည်းပက်လက်ဖြစ်ပြီး နှလုံးကွဲကာ သေဆုံးခဲ့ပြီး နတ်ဖြစ်သွားခဲ့သည်။

## ကိုးကွယ်ယုံကြည်ကြခြင်း
ချင်းတွင်းနယ်တွင် မိုးခေါင်သည့်အခါတွင် လွန်ဆွဲခြင်း မပြုဘဲ မနှင်းဆီနတ်ကို နတ်ကန္နားမေးကြလေသည်။

## ကိုးကား
စည်ဖြိုး

**စည်ဖြိုး** (၄ စက်တင်ဘာ ၁၉၉၀ မွေးဖွား) သည် မြန်မာလူမျိုး အမျိုးသား သရုပ်ဆောင်တစ်ဦးဖြစ်သည်။ စည်ဖြိုးကို ၁၉၉၀-ခုနှစ်၊ စက်တင်ဘာလ (၄)ရက်၊ အင်္ဂါနေ့တွင် ဧရာဝတီတိုင်း၊ ပုသိမ်မြို့၌ အဖ ဦးထွန်းအောင်နှင့် အမိ ဒေါ်သီသီဝင်းတို့မှ မွေးဖွားသည်။ အမည်ရင်းမှာ စည်ဖြိုးထွန်းဖြစ်သည်။ မွေးချင်းညီအကိုနှစ်ယောက်ရှိသည့်အနက် အကြီးဆုံးသားဖြစ်သည်။ ညီဖြစ်သူအမည်မှာ ပြည့်ဖြိုးအောင်ဖြစ်သည်။ စည်ဖြိုးသည် အကြားမြင်ဆရာမ ဒေါ်ဆွေဆွေဝင်း(အီးတီ) ၏ တူလည်း ဖြစ်သည်။
၂၀၁၂-ခုနှစ်တွင် *ရွာပျောက်ကြီး* ဗီဒီယိုဇာတ်ကားဖြင့် အနုပညာလောကသို့ စတင်ဝင်ရောက်ခဲ့သည်။ 
သူသည် MRTV-4 မှ ထုတ်လွင့်ခဲ့သော*အလင်းထဲကလူ* ရုပ်သံဇာတ်လမ်းတွဲတွင် အဓိက အမျိုးသားဇာတ်ဆောင်အဖြစ် မြန်မာ့ရိုးရာ လက်ဝှေ့သမားနေရာမှ သရုပ်ဆောင်ခဲ့သည်။  

## ငယ်ဘဝ
စည်ဖြိုးကို ပုသိမ်ဆေးရုံကြီးတွင် ၄ရက် ၉လ ၁၉၉၀ မနက် ၁ နာရီတွင် မွေးဖွားခဲ့သည်။ မွေးဖွားစဉ်က ငွေကြေးမတတ်နိုင်ခဲ့သဖြင့် ဆေးရုံတွင် ဆရာဝန်မငှားနိုင်ခဲ့သောကြောင့် သူနာပြုနှင့်သာ မွေးခဲ့ရသည်။

၂ နှစ်သားအရွယ်တွင် အဒေါ်ဖြစ်သူ၏ ဗေဒင်ဟောခန်းပြောင်းရွှေ့ခြင်းနှင့်အတူ ရန်ကုန်သို့ မိသားစုလိုက် ပြောင်းရွှေ့ခဲ့သည်။ 

## စီးပွားရေးလုပ်ငန်းများ
* Happy Pages - Snack & Stationery
* Boombox Recording Studio
* Rasta Myanmar
* Mae Sot Taste Authentic Thai Food
*E Thi Gems and Jewels 

## ရိုက်ကူးခဲ့သော ရုပ်ရှင်၊ ဗီဒီယိုဇာတ်ကားများ 
### ဗီဒီယိုဇာတ်ကားများ
### ရုပ်ရှင်ဇာတ်ကားကြီးများ
### ရိုက်ကူးခဲ့သော ရုပ်သံဇာတ်လမ်းတွဲများ
## ကိုးကား 
## ပြင်ပလင့်ခ်များ 
*စည်ဖြိုး၏ ဖေ့စ်ဘွတ်ခ်စာမျက်နှာ
လိပ်ဥချောင်းရွာ၊ ဘုတ်ပြင်းမြို့နယ်

** လိပ်ဥချောင်းကျေးရွာ**သည် မြန်မာနိုင်ငံ တောင်ပိုင်း၊ တနင်္သာရီတိုင်းဒေသကြီး၊ ကော့သောင်းခရိုင်အတွင်းရှိ ဘုတ်ပြင်းမြို့နယ် အုန်းတောကမ်း ကျေးရွာအုပ်စု တွင် ပါဝင်သော ရွာတစ်ရွာ ဖြစ်သည်။ အက်ဒမန်ပင်လယ် တနင်္သာရီကမ်းရိုးတန်း ကမ်းခြေပေါ်တွင် တည်ရှိသည်။ မြန်မာလူမျိုး ၊ ယိုးဒယား နွယ်ဖွား ရှမ်းလူမျိုးနှင့်မလေးရှားနွယ်ဖွား ပသျှူးလူမျိုး တို့နေထိုင်ကြသည်။ 

## နေထိုင်မှုဘဝ
အဓိကစိုက်ပျိုးသီးနှံမှာကွမ်းသီးနှင့် သီဟိုရ်သရက်ဖြစ်ပြီး ရာသီပေါ်ဒူးရင်း၊ ကြက်မောက်နှင့် မင်းကွတ်အစရှိသည့် အသီးအနှံများကိုလဲ စားသုံးရန် စိုက်ပျိုးကြသည်။ တံငါလုပ်ငန်း ပင်လယ်လုပ်ငန်းလုပ်ကိုင်သူအချို့လဲ ရှိကြသည်။

## အကျယ်အဝန်း
လိပ်ဥချောင်းကျေးရွာသည် ဗမာပိုင်း နှင့် (ယိုးဒယားနွယ်ဖွား) ရှမ်းပိုင်းဟူ၍ နှစ်မျိုးခွဲခြားပြီး  ခန့်ကျယ်ဝန်းသည်။

## ကိုးကား 
ကဏ္ဍ:ဘုတ်ပြင်းမြို့နယ်ရှိ ရွာများ
၇၇၅

## ဖြစ်ရပ်များ 
* ဧပြီ 25 - Bagrevand ၏တိုက်ပွဲ : အဆိုပါ Abbasid ပုန်ကန်အဆုံးသတ် ဘာသာစကား Armenian ။ ကျော်မွတ်စလင်ထိန်းချုပ်မှု Transcaucasia အဓိကမိသားစုများစဉ်စုစည်းဖြစ်ပါတယ် *Nakharar* အာမေးနီးယား၏, အထူးသဖြင့်မင်းဆက် Mamikonian သူတို့၏အာဏာကိုဆုံးရှုံးနှင့်မပြေး ဘိုင်ဇင်တိုင်းအင်ပါယာ ။ 
* စက်တင်ဘာလ 14 - ဧကရာဇ် ကွန် V ကို တစ်မဲဆွယ်စည်းရုံးရေးအပေါ်နေစဉ်ကွယ်လွန်သွား ဘူလ်ဂေးရီးယား ။ မိမိသား, လီယို IV ၏ဧကရာဇ်အဖြစ်သူ့ကိုအောင်မြင် ဘိုင်ဇန်တီ နှင့်ဆန့်ကျင်တိုက်ပွဲဆက်လက် တဲ့ဘူလ်ဂေးရီးယား နှင့် မွတ်စ်လင် ။ 
* Saxon စစ်ပွဲများ : Charlemagne ၌ကြီးစွာသောစည်းဝေးပွဲကိုမှန်ကန်စေသည် Quierzy (မြောက်ပိုင်းပြင်သစ်) နှင့်မှပြင်သစ်စစ်တပ်ဦးဆောင် Saxony အဆိုပါပြန်လည်ယူမှ *castrum* (အနီး Syburg ၏ ဒေါ့မွန် ) နှင့်ခိုငျခံ့ Eresburgo ။ မြစ်ရောက်ရှိ Weser အဆိုပါ Saxon စစ်တိုက်ခြင်းငှါအဆင်သင့်ရှိကြ၏ဘယ်မှာ Braunsberg ဟုခေါ်သောအရပ်ဌာန၌, ဒါပေမယ့် Frankish တပ်များမြစ်ကိုဖြတ်ကူးသည့်အခါရှုံးနိမ့်နေကြသည်။  
* Saxon Westfali ဖြစ်ကောင်းကဦးဆောင်, Widukind Hlidbeck (ယခုထဲမှာ Weser နှင့်စစ်တိုက် inconclusivamente ဖြတ်ကျော် Lübbecke ) ။ Charlemagne အောင်ပွဲကြေညာပေမယ့်လက်တွေ့ဘဝထဲမှာဆုတ်ယုတ်မှုကြုံတွေ့နေကြရသည်။ Widukind လှသော်လည်းသူသည်သူ၏တပ်ဖွဲ့များတို့ကိုစုဝေးစေခြင်းနှင့်အမှန်တကယ်ရှုံးနိမ့်သည့် Saxon ကိုဖြစ်ပေါ်စေသည်, ဘွတ်ဖိနပ်နှင့်အဓားစာခံတာ။  
* ဆောင်းဦးရာသီ - Charlemagne ပုတက်ယူ *Hellweg* ၏ချိုင့်ဝှမ်းအပေါ် (အဓိကခန်းမ) Lippe မြစ် အကြားဆက်သွယ်ရေးထူထောင်ရန်, Austrasia, Hess နှင့် Thuringia ။ ဒါဟာအဖြစ်အသုံးပြုသည် ကုန်သွယ်မှုလမ်းကြောင်းကို Frankish ကြီးကြပ်မှုအောက်မှာ။  
* ၏ဂျာမန်မြို့ Giessen တည်ထောင်ခဲ့ပြီးဖြစ်သည်။ 
* Mercantes Andalusian တစ်တည်ထောင်ရန် လေလံပွဲ ၏ကမ်းရိုးတန်းပေါ်တွင် ထွန်း အတွက် Ténès (ယခုအယ်လ်ဂျီးရီးယား) ။  
* အဆိုပါ Abbasid အစ္စလမ်ဘာသာရေးခေါင်းဆောင်တွေရဲ့ Al-Mansur ထို့နောက် 21 နှစ်တစ်ဦးနန်းစံကွယ်လွန်နှင့်သားတော်အားဖြင့်အောင်မြင်ခဲ့တာဖြစ်ပါတယ် Al-မာ့ခ်ဒီ ။ 
* ဘဂ္ဂဒက် ရိုက်နှက်, ကမ္ဘာ့အကြီးဆုံးမြို့ဖြစ်လာ Chang'an, တရုတ်၏မြို့တော်။  
* အဆိုပါ တိဘက် သည်၎င်း၏အိမ်နီးချင်းများတို့ကိုညှဉ်းဆဲ များတွင် အဆိုပါ ဟိမဝန္တာ နှင့်အတူနယ်စပ်သဘောတူညီချက်ကောက်ချက်ချ Tang မင်းဆက် (အနီးစပ်ဆုံးနေ့စွဲ) ။ 
* ရှငျဘုရငျ Dharmapala အတွက်နန်းစံစတင် ဘင်္ ။  
* ၏ 1.2% အာရုံစူးစိုက်မှု၏ကြီးထွား ကာဗွန်-14 မှတ်ပုံတင်ထားသောသစ်ပင်ကွင်းတစ်ကြောင်းအကြံပြု ခိုင်မာတဲ့နေရောင်ခြည်မုန်တိုင်း 774 နှင့် 775. အကြားမြေကြီးတပြင်ထိခိုက်ခဲ့ကြပေမည်  

## ကိုးကား
ပုက္ကုသာတိ

**ပုက္ကုသာတိ** သည် မြတ်စွာဘုရားရှင်လက်ထက်တော်အခါက တက္ကသိုလ်ပြည့်ရှင်မင်းတစ်ပါး ဖြစ်သည်။ ထို့ပြင် ပုက္ကုသာတိသည် ရာဇဂြိုဟ်ပြည့်ရှင် ဗိမ္ဗိသာရမင်းနှင့် ရင်းနှီးသည့် မိတ်ဆွေများလည်း ဖြစ်ကြသည်။

ပုက္ကုသာတိနှင့် ဗိမ္ဗိသာရမင်းကြီးတို့သည် အပြင်တွင် တစ်ခါမျှမမြင်ဖူးကြသောလည်း ကုန်သည်များမှတဆင့် လက်ဆောင်ပဏ္ဍာများ ပေးကြပြီး မိတ်ဆွေများ ဖြစ်နေကြသည်။ တစ်နေ့သောအခါတွင် ပုက္ကုသာတိမင်းသည် ဗိမ္ဗိသာရမင်းအား ကောင်းမွန်သည့် ကမ္ဗလာရှစ်ထည်ကို လက်ဆောင်ပို့သလိုက်လေ၏။ ထိုအခါ ဗိမ္ဗသာရမင်းကြီးသည် ပုက္ကုသာတိမင်း၏ ကမ္ဗလာရှစ်ထည်ထက်ပိုကောင်းသည့် လက်ဆောင်ကို ပြန်လည်ပေးလို၏။ ထို့အတွက် စဉ်းစားပါသော်လည်း အကြံမရဘဲ ဖြစ်နေ၏။ နောက်ဆုံးတွင် ထိုကမ္ဗလာတို့ထက်သာလွန်သည့် ရတနာသုံးပါးတို့၏ ဂုဏ်တော်များကို ရွှေပေပြားတွင် ရေးသားကာ လက်ဆောင်ပို့လိုက်လေသည်။ ထို့အပြင် အာနာပါန အစီအရင်ကို စတုတ္ထစတုက္ကအထိ ၁၆ မျိုးအပြည့်အစုံအား အစီအစဉ်တကျ အကျယ်တဝင့် ရေးသားကာ ပေးပို့ခဲ့သည်။

လက်ဆောင်ကို ရရှိသည့်အခါတွင် ပုက္ကုသာတိမင်းသည် တစ်ယောက်တည်း နန်းတော်အပေါ်ဆုံးအထပ်တွင် အားထုတ်ရာ စတုတ္ထဈာန်ကို ရခဲ့လေသည်။

## ကိုးကား
ဖုရိဂန

bat&shy;tery in *In&shy;tro&shy;duc&shy;tion to Chem&shy;istry* (*Seimi Kaisō*) by Udagawa Yōan, published in 1840.]]

**ဖုရိဂန** (振り仮名) သည် ဂျပန်ဘာသာစကားဖတ်ရာတွင် အထောက်အကူဖြစ်စေရန် ရေးသားဖော်ပြကြသည့် ခနစကားလုံး အသေးလေးများ ဖြစ်သည်။ ခန်ဂျအက္ခရာ သို့မဟုတ် အခြားအက္ခရာတစ်ခု၏ အသံထွက်ကို ဖော်ပြထားခြင်း ဖြစ်သည်။ ဖုရိဂနကို ယောမိဂန (読み仮名)　သို့မဟုတ် ရုဘိ (ルビ)ဟုလည်း သိကြသည်။ ယခုလက်ရှိ ဂျပန်စာရေးရာတွင် အသုံးနည်းသည့် ခန်ဂျိများကို ပေါ်လွင်အောင် ဖော်ပြရန်၊ စံနှုန်းမရှိသည့် သို့မဟုတ် ရောထွေးစေနိုင်သည့် ခန်ဂျိများကို ပေါ်လွင်အောင် ဖော်ပြရန်၊ ကလေးများ သို့မဟုတ် လေ့လာသူများ အထောက်အကူ ဖြစ်စေရန် ဖုရိဂနကို အသုံးပြုသည်။ ဒုတိယကမ္ဘာစစ်လွန် မတိုင်မီက အက္ခရာများကို ပြောင်းလဲမှုများ ပြုလုပ်ခဲ့ပြီး ၎င်းသည် ပိုမိုကျယ်ပြန့်စွာ  အသုံးပြုကြသည်။

ဖုရိဂနကို ခတခနဖြင့် ရေးသော်လည်း ဟိရဂနဖြင့် အများဆုံး ရေးသားလေ့ ရှိကြသည်။ ဒေါင်လိုက်ရေးသားသည့်စနစ် (tategaki, တတဲဂခိ) တွင် ဖုရိဂနကို စာသား၏ ယာဘကါတွင်ထားကာ ရေးလေ့ရှိသည်။ အလျားလိုက်ရေးသားသည့်စနစ် (yokogaki, ယောခိုဂခိ) တွင် စာကြောင်း၏ အပေါ်ဘက်တွင် ထားကာ ရေးကြသည်။ အောက်ပါပုံအတိုင်း ဖြစ်သည်။

or

ဤဥပမာများသည် "ခန်ဂျိ" ဟူသည့် စကားလုံးကို စာလုံးပေါင်းထားခြင်း ဖြစ်သည်။ ဤစကားလုံးတွင် ခန်ဂျိအက္ခရာ နှစ်ခု(漢ခန် နှင့်　字 ဂျိ) ပါဝင်သည်။

## ကိုးကား
မဟာတိဿထေရ် (စေတိယတောင်)

**မဟာတိဿထေရ်** သည် မြတ်စွာဘုရား၏ သာသာနာတော်တွင် အာသဝေါကင်းကွာ၍ ရဟန္တာဖြစ်သွားခဲ့သည့် ဗုဒ္ဓဝင်ရဟန်းတစ်ပါး ဖြစ်သည်။

## သမိုင်းကြောင်း
မဟာတိဿထေရ်သည် စေတိယတောင်တွင် သီတင်းသုံးနေထိုင်တော်မူ၏။ တိဿထေရ်သည် ခန္ဓာကိုယ်၏ ကောဋ္ဌသတို့ကို အစဉ်တစိုက်သုံးသပ်လျက်ရှိရာမှ  သတ္တဝါဟူသည့် အမှတ်ကင်းကွာခဲ့လေသည်။ ထို့နောက်တွင် အရဟတ္တဖိုလ်သို့ တက်နေရာက်နိုင်မည့် ကမ္မဋ္ဌာန်းကို သင်ကြားလေ့ကျင့်ထားသည်။

တစ်နေ့သောအခါ တိဿထေရ်သည် အနုရာဓမြို့သို့ ဆွမ်းခံဝင်၏။ ထိုအချိန်တွင် တောရွာတစ်ရွာမှ ယောက်ျားဖြစ်သူနှင့် စကားများရန်ဖြစ်ကာ မိဘအိမ်သို့ ပြန်လာသည့် အမျိုးသမီးနှင့် တွေ့လေသည်။ ထိုအခါ အမျိုးသမီးသည် ရာဂစိတ်ဖြစ်ကာ ပြင်းစွာအော်၍ ရယ်လေသည်။ မထေရ်သည် မျက်လွှာချ၍ သွားနေရာမှ ရယ်သံကြောင့် ကြည့်လိုက်ရာ အမျိုးသမီး၏ သွားရိုးတို့ကို မြင်၍ ရှေးအခါက လေ့လာခဲ့သည့် အရိုးစုအမှတ်နှင့် အောက်မေ့ဆင်ခြင်ရာ ထိုနေရာတွင်ပင် ရဟန္တာ ဖြစ်လေသည်။

## ကိုးကား
အဘိဇ္ဈာ

**အဘိဇ္ဈာ** သည် တစ်စုံတစ်ခုသော ဝတ္ထုအာရုံ၌ ကိလေသာတပ်မက်သောအားဖြင့် ရှေးရှုကြံစည်ခြင်း ဖြစ်သည်။ အဘိဇ္ဈာ၏ တရားကိုယ်မှာ လောဘ ဖြစ်သည်။

## ကိုးကား
ကဏ္ဍ:ဗုဒ္ဓဘာသာ ဝေါဟာရများ
K2-18b

**K2-18b** သည် ကြယ်ပုနီ K2-18 အနီး လှည့်ပတ်လျက်ရှိသော နေစကြဝဠာပြင်ပဂြိုဟ် တစ်စင်းဖြစ်သည်။ ယင်းသည် ကမ္ဘာမြေမှ  အကွာတွင်တည်ရှိပြီး

## နေထိုင်နိုင်မှု 
ဝင်လာသောကြယ်ရောင်ခြည်ပမာဏသည် 1368+114 ဖြစ်သည်။
−107 W/m2၊ ပျမ်းမျှအားဖြင့် ကမ္ဘာမြေမှ ခွဲထွက်မှု နှင့် ဆင်တူသည်။ K2-18b သည် ၎င်း၏ကြယ်၏ နေထိုင်နိုင်သောဇုန်အတွင်း သို့မဟုတ် အနည်းငယ်အတွင်းတွင် တည်ရှိသည် - ၎င်းသည် ထွက်ပြေးသွားသော ဖန်လုံအိမ်အဆင့်သတ်မှတ်ချက်နှင့် နီးကပ်သော်လည်း တိုတောင်းနိုင်သည် - ၎င်း၏ မျှခြေအပူချိန်မှာ 250 K ခန့် (−23°C; −10°F) 300 K မှ (27°C; 80°F)။ ဂြိုဟ်သည် အမှန်တကယ် နေထိုင်နိုင်သည်ဖြစ်စေ စာအိတ်၏ သဘောသဘာဝပေါ်တွင် မူတည်သည်။ လေထု၏ နက်ရှိုင်းသောအလွှာသည် ပူလွန်းနေနိုင်သော်လည်း ရေပါသည့်အလွှာများတွင် သက်ရှိများဖွံ့ဖြိုးတိုးတက်ရန်အတွက် သင့်လျော်သော အပူချိန်နှင့် ဖိအားများ ရှိနေနိုင်သည်။

ဟိုက်ဒရိုဂျင်သည် သက်ရှိများအတွက် အတားအဆီးမရှိဟု သရုပ်ဖော်ကာ ကမ္ဘာမှ သေးငယ်သော ဇီဝရုပ်ကြွင်းများသည် ဟိုက်ဒရိုဂျင်ကြွယ်ဝသော လေထုထဲတွင် ရှင်သန်နိုင်သည်။ သို့သော်၊ သက်ရှိများရှိနေခြင်းကို ခွဲခြားသတ်မှတ်ရန်အသုံးပြုသည့် ဇီဝလက္ခဏာဓာတ်ငွေ့အများအပြားသည် ဟိုက်ဒရိုဂျင်ကြွယ်ဝသောလေထုတွင်တွေ့ရှိသောအခါ ယုံကြည်စိတ်ချရသောအညွှန်းများမဟုတ်သောကြောင့်၊ ထို့ကြောင့် K2-18b တွင် ဇီဝဗေဒလုပ်ဆောင်မှုကို ခွဲခြားသတ်မှတ်ရန် ကွဲပြားသောအမှတ်အသားများ လိုအပ်မည်ဖြစ်သည်။ Madhusudhan et al. ၏ အဆိုအရ ကျိုးကြောင်းဆီလျော်သော အရေအတွက်ကို လေ့လာပြီးနောက် James Webb Space Telescope မှ အဆိုပါ အမှတ်အသားများ အများအပြားကို ရှာဖွေတွေ့ရှိနိုင်သည်ဟု ဆိုသည်။

## ကိုးကား 
ကဏ္ဍ:နေစကြဝဠာပြင်ပဂြိုဟ်များ
ရှယ်ရွန်တိတ်

**ရှယ်ရွန်မာရီတိတ်ပိုလန်စကီး** (; ၁၉၄၃ ဇန်နဝါရီ ၂၄ - ၁၉၆၉ ဩဂုတ် ၉) မှာ အမေရိကန် ရုပ်ရှင်မင်းသမီး နှင့် ကိုယ်ဟန်ပြမယ် တစ်ဦးဖြစ်သည်။ ရုပ်ရှင်ကားများ၌ သရုပ်မဆောင်ခင်က ၁၉၆၀ ခုနှစ်များအတွင်း ရုပ်မြင်သံကြား အခန်းအနည်းငယ်သာပါဝင်သော ဇာတ်ကောင်နေရာများတွင် သရုပ်ဆောင်ခဲ့ပြီး ကိုယ်ဟန်ပြမယ်နှင့် မျက်နှာဖုံးရှင်အဖြစ် ဖက်ရှင်မဂ္ဂဇင်းများတွင် ပုံမှန်ထည့်သွင်းဖော်ပြခံရသည်။ ဟာသနှင့် ဒရမ်မာ သရုပ်ဆောင်မှုစွမ်းရည်အပေါ် အပြုသဘော ဆောင်သည့် ဝေဖန်သုံးသပ်ချက်များရပြီးနောက် ဟောလိဝုဒ်၏ အလားအလာအရှိဆုံးလူသစ်များအနက်မှ တစ်ဦးအဖြစ် ကြိုဆိုခံရသည်။ 

သူမ၏ ပွဲဦးထွက်ရုပ်ရှင်မှာ ၁၉၆၁ ၌ အန်ထော်နီကွင်းနှင့်အတူ သရုပ်ဆောင်ခဲ့သော *Barabbas*  ဖြစ်သည်။ ၁၉၉၆ ဂိုဏ်းဂဏ-အသားပေး *Eye of the Devil* ရုပ်ရှင်တွင် ထပ်မံမြင်တွေ့ရသည်။ *Valley of the Dolls* အမည်ရ ၁၉၆၇ ခုနှစ်ထွက် ကိုးကွယ်ယုံကြည်မှု ဆိုင်ရာ ဂိုဏ်းဂဏ ဂန္ထဝင်ကားတွင် ဂျန်နီဖာနော့သ် ဇာတ်ကောင်အဖြစ် သူမ၏ သရုပ်ဆောင်မှုကို အမှတ်တရရှိကြဆုံးဖြစ်ပြီး ရွှေကမ္ဘာလုံးဆုအတွက် အမည်စာရင်းတင်သွင်းခံရသည်။ တိတ်၏ နောက်ဆုံးဇာတ်ကား *12+1* ကို သူမကွယ်လွန်ပြီးချိန် ၁၉၆၉ မှသာ ဖြန့်ချိခဲ့သည်။

တိတ်နှင့် အခြားသူ ၄ ဦးမှာ သူမ၏ ခင်ပွန်း ရုပ်ရှင်ဒါရိုက်တာ ရိုမန်ပိုလန်စကီးနှင့်အတူ နေထိုင်သည့်အိမ်တွင် ၁၉၆၉ ဩဂုတ် ၉ ၌ မန်ဆန်မိသားစု အဖွဲ့ဝင်များ၏ သတ်ဖြတ်ခံရသည်။ သေဆုံးချိန်တွင် ၈ လခွဲ သားယောက်ျား ကိုယ်ဝန်ဆောင်ထားရသည်။

## ကိုးကား
ကဏ္ဍ:အမေရိကန် အမျိုးသမီး ရုပ်ရှင်သရုပ်ဆောင်များ
ရိုမဂျိ

**ရိုမဂျိ**သည် ဂျပန်ဘာသာစကား ရေးသားရာတွင် ရောမအက္ခရာများကို အသုံးပြုကာ ရောမအသံဖလှယ်ခြင်း ဖြစ်သည်။ ဤရေးသားနည်းစနစ်ကို ဂျပန်ဘာသာစကာဖြင့် ရိုးမဂျိ(ローマ字) ဟု ပြောဆိုကြသည်။ ရောမအက္ခရာဖြင့် အသံဖလှယ်ရာတွင် နည်းလမ်းအမျိုးမျိုး ရှိ၏။ ရောမအသံဖလှယ်ရာတွင် အဓိကနည်စနစ်သုံးခုရှိသည်။ ၎င်းတို့မှာ Hepburn romanization, Kunrei-shiki romanization (ISO 3602), and Nihon-shiki romanization (ISO 3602 Strict) တို့ ဖြစ်ကြသည်။ Hepburn system အမျိုးမျိုးကိုလည်း ကျယ်ပြန့်စွာအသုံးပြုကြသည်။

## ရောမအသံဖလှယ်ရာတွင် ကွဲပြားမှုများ
## နေရာခြားခြင်း
ဂျပန်စာရေးသားရာတွင် စကားလုံးများကြား၌ နေရာခြားလေ့မရှိပေ။ အချို့သောအခြေအနေများဖြစ်သည့် စကားလုံးများသည် ကောင်းစွာရှင်းလင်းမှုမရှိသည့် အခြေအနေမျိုးတွင် နေရာခြားကာ ရေးလေ့ရှိသည်။

ဥပမာအားဖြင့်  အဓိပ္ပာယ် "လက်ထပ်သည်" ဟု အဓိပ္ပာယ်ရှိသည့် စကားသည်  (*kekkon*, "လက်ထပ်ခြင်း") နှင့်  (*suru*, "ပြုလုပ်သည်") ကို ပေါင်းစပ်ထားခြင်း ဖြစ်သည်။ ထိုစကားလုံးကို ရောမအက္ခရာဖြင့် အသံဖလှယ်ပါက *kekkonsuru* ဟု ရေးသားကြပြီး အချို့သော ရေးသားသူများသည် နှစ်လုံးခွဲကာ *kekkon suru* ဟု ရေးကြသည်။

## Roman letter names in Japanese
## ကိုးကား
ပထော်ပထက်တောင်

**ပထော်ပထက်တောင်**သည် မြန်မာနိုင်ငံ၊ တနင်္သာရီတိုင်းဒေသကြီး၊ မြိတ်ခရိုင်၊ မြိတ်မြို့၏နေဝင်ရာ အနောက်ဘက် ကမ်းနီးကျွန်းပေါ်တွင် တည်ရှိသော ရေပတ်လည် ဝိုင်းရံထားသည့် တောင်ညီနောင် ဖြစ်သည်။

## ကိုးကား
အားကောင်းစွာ အချင်းချင်းသက်ရောက်မှု

s have the same charge, but still stay together due to the residual nuclear force]]

**အားကောင်းစွာ အချင်းချင်းသက်ရောက်မှု** ဆိုသည်မှာ အမှုန်ရူပဗေဒတွင် **နယူးကလိယားအားပြင်း** အတွက် တာဝန်ရှိသောယန္တရားဖြစ်ပြီး လျှပ်စစ်သံလိုက်၊  အားနည်းစွာ အချင်းချင်းသက်ရောက်မှုနှင့် ဒြပ်ဆွဲငင်အားတို့နှင့်အတူ အခြေခံ အချင်းချင်းသက်ရောက်မှုများ ၄ ခုထဲမှ တစ်ခုအပါဝင်ဖြစ်သည်။ ၁၀−၁၅ မီတာ အတိုင်းအတာ၌ အားပြင်း (strong force) သည် လျှပ်စစ်သံလိုက်ထက် အဆပေါင်း ၁၃၇ နီးပါးခန့်၊ အားနည်းစွာ အချင်းချင်းသက်ရောက်မှုထက် အဆပေါင်း တစ်သိန်း၊ ဒြပ်ဆွဲငင်အားထက် အဆပေါင်း ၁၀၃၈ ပိုမိုများပြားသည်။ နယူးကလိယားအားပြင်းသည် သာမန်ဒြပ်ဝတ္ထုနီးပါးတိုင်းကို စွဲမြဲစေသည်။ အကြောင်းမှာ ယင်းသည် ပရိုတွန်၊ နယူထရွန်ကဲ့သို့သောအမှုန်များကို ကွာ့ (quark) မှ ဟဒရွန် (hadron) သို့ ဖြစ်စေသောကြောင့်ဖြစ်သည်။ ထို့အပြင် အားပြင်းသည် နယူထရွန်နှင့် ပရိုတွန်များကို အက်တော့မစ် နယူးကလိယပ်များအဖြစ်သို့ ပေါင်းစပ်ခိုင်မြဲစေသည်။ အားပြင်းသော အချင်းချင်းသက်ရောက်မှုကို ကြားခံအားနှစ်ခုဖြင့် အတိုင်းအတာနှစ်ခုထိ လေ့လာနိုင်သည်။ ပိုကြီးသောအတိုင်းအတာတွင် (၁ မှ ၃ ဖန်တိုမီတာ) အက်တမ်တစ်ခု၏ ဝတ်ဆံ နယူးကလိယပ်ကို ခိုင်မြဲစေသည့် ပရိုတွန်နှင့် နယူထရွန်အား မီဆွန် (meson) ဟုခေါ်သည့်အားက သယ်ဆောင်သည်။ ပိုသေးငယ်သောအတိုင်းအတာ၌ (၀.၈ ဖန်တိုမီတာ) ပရိုတွန်၊ နယူထရွန်နှင့် အခြားဟဒရွန်အမှုန်များကို ခိုင်မြဲစေသည့် ကွာ့ခ်အား ဂလူယွန် (gluon) က သယ်ဆောင်ပေးသည်။ ယင်းအား တခါတရံတွင် အရောင်အား (colour force) ဟုလည်း သိထားသည်။ 

## ကိုးကား
## ထပ်မံဖတ်ရန်
* 
* 
* 
* 
*
ခမဲပြင်ဘိုးဘိုးကြီး

**ခမဲပြင်ဘိုးဘိုးကြီး** သည် မြန်မာ့တို့ကိုးကွယ်ယုံကြည်ကြသည့် နတ်တစ်ပါး ဖြစ်သည်။ ခမဲပြင်ဘိုးဘိုးကြီးနတ်နန်းသည် ပဲခူးတိုင်းဒေသကြီး၊ ကဝမြို့နယ်၊ ခမဲပြင်ရွာအနီးတွင် တည်ရှိသည်။

## ယုံကြည်ကိုးကွယ်မှု
ပဲခူး၊ ရန်ကုန်၊ ကဝမြို့နယ်၊ သနပ်ပင် အစရှိသဖြင့် နယ်များမှ ယုံကြည်သူများသည် မိမိတို့ဝယ်ထားသည့် ကား၊ လှေ၊ လှည်း၊ ဆိုင်ကယ် စသည်တို့ကို အန္တရာယ်ကင်းရှင်းစေရန် လာရောက်ပြသကြသည်။

## ကိုးကား
ခေါက်ထီးလေး မလုံ့တလုံ (ရုပ်ရှင်)

***ခေါက်ထီးလေး မလုံ့တလုံ*** သည် ၂၀၁၇ ခုထွက် မြန်မာရုပ်ရှင် ဖြစ်သည်။ စမ်းစမ်းနွဲ့ (သာယာဝတီ) ၏ ဝတ္ထုကို သင်္ကေတ ရုပ်ရှင်ထုတ်လုပ်ရေးအတွက် ဒါရိုက်တာ မီးပွား ရိုက်ကူးသည်။ မင်းမော်ကွန်း၊ စိုးပြည့်သဇင်၊ အေးမြတ်သူတို့ အဓိကပါဝင်ထားပြီး ဧပြီလ ၂၈ ရက်၌ ရုံတင်သည်။

## ဇာတ်လမ်းအကျဉ်း 
အစိုးရရှေ့နေ ရွှေစင်မွန်က အမှုတခုနှင့် ပတ်သက်ကာ ခရေ အမည်ဖြင့် အခေါ်လိုက်ဘဝ၌ ပျော်ပိုက်နေသည့် ခင်ကြွေမြင့်နှင့် တွေ့သည်။ ယခင် ရွှေစင်မွန် အဆောင်၌နေစဉ်က ခင်ကြွေမြင့်မှာ အခန်းဖော်ဖြစ်သည်။ အလှအပကြိုက်သော ခင်ကြွေမြင့်ကို ရွှေစင်မွန်က ထိုအချိန်က မကြာမကြာပင် သတိပေးခဲ့သည်။ သို့သော် ခဲအိုအား အချစ်မွှန်ရှာသည့် ခင်ကြွေမြင့်မှာ ရွှေစင်မွန့်စကားကို နားမဝင်။ 

သူ၏အလှကို ယုံကြည်သော ခင်ကြွေမြင့်သည် ငွေရှိသော ယောက်ျားများနှင့် ကစားသည်။ တကယ်တမ်း ကစားခံရသူမှာ မိမိသာဖြစ်ကြောင်း ခင်ကြွေမြင့်သိချိန်မှာ ဆူးလေတဝိုက်၌ လူရှာထွက်နေစဉ်မှ ဖြစ်သည်။

ရွှေစင်မွန်က ခင်ကြွေမြင့်ကို သူနှင့်လာနေရန် ဆိုသည်။ သို့သော် မထူးဇာတ်ပိုက်ကာ ခင်ကြွေမြင့်က ငြင်းသည်။ ရွှေစင်မွန့်မိတ်ဆွေ ခင်ဇော်ဦးမှာ အရင်းရှင်ဝါဒကို မုန်းပြီး ပစ္စည်းမဲ့ မျက်နှာမွဲတို့ကို ကယ်တင်ချင်သူဖြစ်သည်။ လမ်းဆုံးရောက်ခါနီး ခင်ကြွေမြင့်ကို လက်ထပ်ကာ နယ်သို့ ပြောင်းနေသည်။ ခန္ဓာကိုယ်ချင်း ရင်းနှီးမှသာ သံယောဇဉ်ဖြစ်မည်ထင်သော ခင်ကြွေမြင့်မှာ ဘဝ၏ နောက်ဆုံးကာလရောက်မှသာ မေတ္တာအကြောင်းကို နားလည်သွားသည်။

## ဇာတ်ဆောင်များ 
* ခရေ (ခ) နုနုကြွေ (ခ) ခင်ကြွေမြင့်အဖြစ် အေးမြတ်သူ
* ရွှေစင်မွန် (ခ) အမွန် အဖြစ် စိုးပြည့်သဇင်
* ခင်ဇော်ဦးအဖြစ် မင်းမော်ကွန်း

## ကိုးကား
အရိုင်းစံပယ် (ရုပ်ရှင်)

***အရိုင်းစံပယ်*** သည် ၁၉၆၁ ထွက် မြန်မာရုပ်ရှင် ဖြစ်သည်။ ပြည်တော်အေးရုပ်ရှင်အတွက် အောင်လင်း၏ နာမည်ကျော်ဝတ္ထုကို ဒါရိုက်တာ ဦးချစ်ခင် ရိုက်သည်။ ထွန်းဝေ၊ ဝါဝါဝင်းရွှေတို့ အဓိကပါဝင်ထားသည်။

နောင်တွင် ဒါရိုက်တာ ကြီးမြင့်က ကျော်သူ၊ မို့မို့မြင့်အောင်တို့နှင့် ပြန်ရိုက်သည်။

## ကိုးကား
ဖျာလိပ်နတ်

**ဖျာလိပ်နတ် မအောင်ဖြူ**သည် မြန်မာ့မိရိုးဖလာကိုးကွယ်ယုံကြည်ကြသည့် နတ်တစ်ပါး ဖြစ်သည်။

## သမိုင်းကြောင်း
ပေါက္ကံပြည်၌ ကျစွာမင်းစိုးစံနေချိန် သက္ကရာဇ် ၅၉၆ − ၆၁၂ တွင် ဖြစ်၏။ အောက်မြို့သုံးမြို့ကို အပိုင်စားရသည့် သုံးမြို့ရှင်သည် ဟံသာဝတီပြည်မြို့ (အချို့က သာယာဝတီဟု ဆိုကြသည်) တည်ရာတွင် မြို့ရိုးတိုင်ကို ထူရာတွင် မအောင်မြင်ဘဲ ဖြစ်နေ၏။ ထို့နောက်တွင် ပုဏ္ဏားဖြူ၊ ပုဏ္ဏားညိုတို့ကို မေးမြန်းရာတွင် အမည်တွင် အောင်ပါသည့် အမျိုးသမီးတစ်ဦးသည် အချိန်ကျလာပါက ဖျာလိပ်ကို ပွေ့ကာ လာပါလိမ့်မည်ဟု လျှောက်ထားကြသည်။

### ပညာဗလနှင့် မအောင်ဖြူ
ထိုအချိန်တွင် သုံးမြို့ရှင်ထံ၌ တူတော်စပ်သူ ပညာဗလသည် အမှုထမ်းလျက်ရှိ၏။ တူဖြစ်သူသည် မြို့ဝန်သမီးကို မယူဘဲ သူကြီးသမီး မအောင်ဖြူနှင့် ယူလိုက်လေသည်။ ထိုအခါ သုံးမြို့ရှင်သည် ပညာဗလကို ဒေါသထွက်ကာ ဘုရင်အား "ပညာဗလသည် တိုင်းပြည်ကို လုပ်ကြံပါမည်" ဟု ကုန်းချောစကား ဆိုလေသည်။ ထိုအခါ ဘုရင်သည် ပညာဗလကို ဖမ်းဆီးတော်မူခဲ့သည်။ ထိုမျှသာမကဘဲ ပညာဗလ၏ နှမတော်စပ်သူကို ဖမ်းဆီး၍ သိမ်းပိုက်ခဲ့သည်။ သို့သော် ပညာဗလ၏ နှမသည် သုံးမြို့ရှင်၏ လုပ်ရပ်ကို မခံဘဲ အသက်အောင့်ကာ မိမိကိုယ်ကို အဆုံးစီရင်ခဲ့သည်။ သေဆုံးပြီးနောက်တွင် သုံးပန်လှနတ် ဖြစ်သွားခဲ့သည်။

ထို့နောက်တွင် ပညာဗလ အဖမ်းခံရသည်ကို မအောင်ဖြူသိသဖြင့် တွေ့ဆုံရန်အတွက် စားသောက်ချက်ပြုတ်ရန် ဟင်းအိုးဟင်းခွက်၊ ဖျာလိပ်စသည်တို့ကို ပိုက်ကာ လိုက်လာခဲ့သည်။ လမ်းတွင် မင်းမှုထမ်းတို့သည် စောင့်ဆိုင်း၍ ဖမ်းဆီးမေးမြန်းရာ အမည်တွင် "အောင်" ပါ၍ ပုဏ္ဏားတို့ ပြောဆိုချက်နှင့် ကိုက်ညီသည့် တနင်္ဂနွေသမီး ဖြစ်၍ မြို့ရိုးတိုင်ထူမည့် တွင်းထဲသို့ ထည့်ကာ စတေးလိုက်ကြသည်။

မစတေးမီ မအောင်ဖြူသည် ဟံသာဝတီနယ်တွင် တိရစ္ဆာန်ဖြစ်က တိရစ္ဆာန်ဆိုး၊ လူဖြစ်က လူဆိုးသာ ဖြစ်ပါစေ၊ ကြီးပွားခြင်း မရှိပါစေနှင့်ဟု ကျိန်ဆဲခဲ့လေသည်။ ထို့ပြင် မအောင်ဖြူသည် မိမိ၏ လင်ယောက်ျားနှင့် ပေါင်းသင်းရပါစေသားဟု ဆုတောင်းခဲ့သေးသည်။

သေဆုံးပြီးနောက် ဘီလူးမဘဝသို့ ရောက်သွားခဲ့သည်။ ထို့နောက်တွင် ဖမ်းဆီးခံထားရသည့် ယောက်ျားဖြစ်သူကို တန်ခိုးဖြင့် ယူဆောင်သွားခဲ့သည်။ ထို့နောက် သူပိုင်ဆိုင်သည့် နယ်တွင် ပေါင်းသင်းနေထိုင်ကြပြီး သားတစ်ဦး ဖွားမြင်ခဲ့သည်။ ထိုသားဖြစ်သူမှာ "ခြေရာတစ်ထောင် မောင်မဲခေါင်" ဖြစ်သည်။

ဘီလူးမသည် လင်ဖြစ်သူနှင့် သားကို ထားကာ သစ်သီးရှာသွားခိုက်တွင် သားဖြစ်သူသည် ဖခင်ကို ထမ်း၍ ထွက်ပြေးခဲ့သည်။ 

ဘီလူးမသည် သိလျှင်သိချင်း လိုက်သေးသည်။ သို့သော်လည်း မိမိပိုင်သည့်နယ်ကို ကျော်လွန်သွားပြီ ဖြစ်ကာ မလိုက်နိုင်တော့ပဲ ထိုနေရာတွင်ပင် အော်ခေါ်ရင်းဖြင့် ရင်ကွဲနာကျကာ သေဆုံးခဲ့သည်။ ဘီလူးမဘဝပြီးနောက် လူ့ဘဝမှ ဖြစ်စဉ်ကို စိတ်စောသဖြင့် မအောင်ဖြူဘဝက ဖျာလိပ်ကို သတိရစွဲလမ်းပြီး "ဖျာလိပ်နတ် မအောင်ဖြူ" ဖြစ်ခဲ့သည်။

## ယုံကြည်ကိုးကွယ်ခြင်း
မအောင်ဖြူနတ်သည် အမျိုးသမီးများကြားတွင် အထူးထင်ရှားသည်။ မအောင်ဖြူသည် လင်နှင့်သားကို စိတ်နာသဖြင့် တင်မြှောက်ပသရာတွင် ယောက်ျားများ ကိုင်တွယ်ခြင်း မပြုရပေ။ အမျိုးသမီးများသည် မိမိရည်မှန်းထားသူနှင့် ပေါင်းရမည့်အကြောင်းကို မအောင်ဖြူနတ်အား မေးလေ့ရှိသည်။

နတ်တင်မြှောက်ရာတွင် ပြုလုပ်ရမည်မှာ ကန်တော့ပွဲတွင် အုန်း၊ ငှက်ပျော ထည့်၍ ပွဲရှေ့တွင် ဖျာလိပ်သစ်တစ်ခုကို ထဘီ၊ အင်္ကျီ၊ ဆံစု၊ ဘီး စသည်တို့ဖြင့် လူကဲ့သို့ ဝတ်ဆင်ပေးရသည်။ ထို့ပြင် ကျောက်ပျဉ်၊ သနပ်ခါးတုံး၊ မှန်တို့ကိုလည်း အဆင်သင့် ထားရသည်။

## ကိုးကား
တန်ဖိုး (ရုပ်ရှင်)

***တန်ဖိုး*** သည် ၂၀၁၉ ထွက် မြန်မာရုပ်ရှင် ဖြစ်သည်။ ဒါရိုက်တာ ဂျွန်လရော် ရိုက်ပြီး ကိုရီးယားမှ ရိုက်ကူးရေးသမားများနှင့် အားဖြည့်ထားသည်။ အေးမြတ်သူ၊ ထွန်းထွန်း၊ မို့မို့မြင့်အောင်၊ ရန်အောင်၊ ဇင်ဝိုင်း၊ ခင်ဇာခြည်ကျော်၊ မော်နီကာပန်တို့ အဓိက ပါဝင်ထားသည်။ စက်တင်ဘာလ ၁၂ ရက်တွင် ရုံတင်သည်။

## ကိုးကား
ပပဝတီ စီရင်ခန်း

**ပပဝတီစီရင်ခန်း** သည် မြန်မာ့လူ့အဖွဲ့အစည်းအတွက် ပညာပေးဒရမ်မာဇာတ်လမ်းကို ပုံဖော်ရိုက်ကူးထားသည့် ရုပ်ရှင်ကားဖြစ်သည်။ ရှေးဟောင်း မင်းကုသနှင့် ပပဝတီ သဏ္ဌာရီ ဇာတ်လမ်းမှ အလှချင်းယှဉ်ပြိုင်ကြသည့် ပပဝတီ ကဲ့သို့သော လှပသည့် အမျိုးသမီးနှစ်ဦး၏ ဇာတ်အိမ်ကို အခြေခံပြီး ခေတ်သစ်ပတ်ဝန်းကျင်အခြေအနေများနှင့် ဆက်စပ်၍ ပုံဖော်ရိုက်ကူးထားသည့် မြန်မာ Drama, ပညာပေးရုပ်ရှင်ဇာတ်လမ်းဖြစ်သည်။ ဤရုပ်ရှင်ကို ထင်ရှားသည့် ဒါရိုက်တာဖြစ်သူ ဒါရိုက်တာဝိုင်း က ရိုက်ကူးထားပြီး၊ အဓိကသရုပ်ဆောင်များအဖြစ် မင်းသမီး မိုးဟေကို နှင့် ဖွေးဖွေး၊ မင်းသားများဖြစ်ကြသည့် အလင်းရောင် နှင့် ထွန်းထွန်း တို့က ပါဝင်သရုပ်ဆောင်ထားကြသည်။ ရုပ်ရှင်၏ အဓိကဇာတ်ကွက်မှာ အမျိုးသမီးနှစ်ဦး အလှချင်းယှဉ်ပြိုင်ကြရင်း ၎င်းတို့၏ တကယ့်ပကတိပုံစံများကို မေ့လျော့ပြီး ကိုယ့်ကိုယ်ကိုယ် ပြန်လည်ရှာဖွေပုံကို စိတ်ဝင်စားဖွယ်ရာ၊ ဆန်းသစ်သော ရှုထောင့်မှနေ၍ ကြည့်ရှုခံစားရမည်ဖြစ်သည်။   

## ကိုးကား
ခြေရာတစ်ထောင် မောင်မဲခေါင်

**ခြေရာတစ်ထောင် မောင်မဲခေါင်**သည် မြန်မာ့ရာဇဝင်တွင် ခွန်အားဗလကြီးမားသူဟု ထင်ရှားသည့် ပုဂ္ဂိုလ်တစ်ဦး ဖြစ်သည်။

## သမိုင်းကြောင်း
ခြေရာတစ်ထောင်မောင်မဲခေါင်သည် ဘီလူးနှင့် လူနှင့်ညား၍ မွေးဖွားလာသူ ဖြစ်သည်။ အရွယ်ရောက်လာသည့်အခါ မောင်မဲခေါင်၏ ခြေဖဝါးတို့သည် တစ်တောင်ရှိသည်။ အားအင်မှာ ဆင်ကိုပင် ဖမ်း၍ အစွယ်ကိုချိုးပစ်နိုင်သည်။ 

မောင်မဲခေါင်၏ ဖခင်မှာ သုံးမြို့ရှင်၏ တူဖြစ်သူ ပညာဗလ ဖြစ်သည်။ မိခင်ဖြစ်သူမှာ ဘီလူးမတစ်ဦး ဖြစ်သည်။ ပညာဗလ၏ ဇနီးဖြစ်သူ မအောင်ဖြူ သေဆုံးသည့်အခါတွင် ဘီလူးမဖြစ်ခဲ့ပြီး ထိုဘီလူးမသည်ပင် ပညာဗလနှင့် ပေါင်းသင်းကာ မောင်မဲခေါင်ကို ဖွားမြင်ခဲ့သည်။

## ကိုးကား
ကဏ္ဍ:ဒဏ္ဍာရီလာ သူရဲကောင်းများ
တိုရှည်

**တိုရှည်** () သည် ဆန်နှစ်ပါးပါးကို ဆီနည်းနည်းနှင့် ကျော်ထားသော အိန္ဒိယ အစားအစာဖြစ်သည်။ ယခင်က အိန္ဒိယတောင်ပိုင်းနှင့် သီရိလင်္ကာတို့၏ နေ့စဉ်စား စာရင်းတွင်သာ ပါသော်လည်း ယခုအခါ အိန္ဒိယတိုက်ငယ်တခုလုံးတွင် စားနေကြပြီ ဖြစ်သည်။ နှမ်းဖတ်ချဉ်၊ ပဲဟင်းတို့နှင့် ပူနေခိုက် စားရသည်။ အလီပူဒီ (ခေါ်) စပ်ဆားမှုန့်ဖြင့်လည်း စားတတ်သေးသည်။
ကာဗွန်ဒိုင်အောက်ဆိုက် (ရုပ်ရှင်)

***ကာဗွန်ဒိုင်အောက်ဆိုက်*** သည် ၂၀၁၈ ခုထွက် မြန်မာရုပ်ရှင် ဖြစ်သည်။ ထားဝယ်ရုပ်ရှင်အတွက် ဦးစိုးသိန်း ထုတ်ပြီး မီးမီး ဇာတ်လမ်းရေးသည်။ ဇာတ်ညွှန်းနှင့် ဒါရိုက်တာမှာ ဝိုင်း ဖြစ်သည်။ အလင်းရောင်၊ ကျော်ထက်အောင်၊ ဖွေးဖွေး၊ ရတနာဗိုလ်တို့ အဓိကပါဝင်ကြသည်။ ၂၀၁၈ ခုနှစ် ဇူလိုင်လ ၂၇ ရက်တွင် ရုံတင်သည်။

## ဇာတ်လမ်းအကျဉ်း 
နောင်နောင်နှင့် သာယာသည် ငယ်သူငယ်ချင်းများဖြစ်ပြီး အချင်းချင်း စိတ်ဝင်စားနေကြသည်။ မထင်မှတ်ဘဲ သာယာနှင့် အာကာစိုးမိုးတို့ ချစ်သူဖြစ်သွားသည်။ မျောက်သစ်ကိုင်းလွတ်ဖြစ်သွားသော နောင်နောင်က အာကာစိုးမိုး၏ညီမ ပိုပိုကို ပီယဆေးအစွမ်းဖြင့် အရကြံသည်။ သို့သော် အောက်လမ်းအတတ်မှာ သူ့ကို ပြန်လွှမ်းမိုးလာသော် နောင်နောင်တယောက် ဒုက္ခတွေ့ရသည်။

## ဇာတ်ဆောင်များ 
* နောင်နောင်အဖြစ် အလင်းရောင်
* သာယာအဖြစ် ဖွေးဖွေး
* အာကာစိုးမိုးအဖြစ် ကျော်ထက်အောင်
* ပိုပိုအဖြစ် ရတနာဗိုလ်

## ကိုးကား
ရှင်အဇ္ဇဂေါဏ

**ရှင်အဇ္ဇဂေါဏ**သည် ပုဂံပြည် နရသူမင်းလက်ထက်တွင် ထွက်ရပ်ပေါက်ခဲ့သော ပုဂ္ဂိုလ်တစ်ဦးဖြစ်သည်။ ရှင်အဇ္ဇဂေါဏဟု လူသိများ ထင်ရှားမှုမရှိသေးခင်က "ရှင်မထီး" ဟု ဘွဲ့အမည်ရှိသည့် ရဟန်းတစ်ပါး ဖြစ်သည်။

## ယုံကြည်မှု
ရှေးအခါက ပုဂံတွင် စေတီ၄,၄၄၆,၇၃၃ ဆူ ရှိသည်ဟု ယုံကြည်ပြောဆိုမှုများ ရှိကြသည်။ ထိုကဲ့သို့ များပြားလှသည့် စေတီပုထိုးများကို တည်ထားကိုးကွယ်နိုင်ခြင်းမှာ ရှင်အဇ္ဇဂေါဏသည် ပြဒါးအောင်ပြီး ဒါယကာ၊ ဒါယကာမတို့ကို မစခဲ့သဖြင့် ဖြစ်သည်ဟု ယုံကြည်ကြသည်။ ထိုခေတ်ထိုအချိန်က ရှင်အဇ္ဇဂေါဏသည် မစခဲ့ရာ မုဆိုးမပင်လျှင် ဘုရားတစ်ဆူ တည်ထားနိုင်သည်ဟု ဆိုကြသည်။ 

## ကိုးကား
ကဏ္ဍ:မြန်မာ အဂ္ဂိရတ်ပညာရှင်များ